
MASAHISTA CU VIOLA 


INTEGRIDAD DI SU CLIENTE 


MERECE CASTIGO PISA 


PARLAMENTO TIN CU ACTUA 
PROHIBI MINISTER 


GLENBERT CROES DI SIGUI 
FIRMA DOCUMENTONAN 


DURANTE VOTACION RIBA MATRIMONIO 


ENTRE PERSONANAN DI MESUN SEXO 
AUSENCIA DI PARLAMENTARIO 
TROMP-LEE TA GENERA CRITICA 


CASO PORTULACA DI GLENBERT CROES 
LO POR BIRA E “RAIZ” 
CORUPTO DI GABINETE 


WEVER-CROES II 


GOBIERNO TA PONE 
2.8 MIYON FLORIN 


DISPONIBEL PA INDEXERING 


PA FUNDACIONNAN 

TIN hopi funcion den e pais aki, cu ta rekeri di esunnan 
cu ta dicidi di ocupa varios tipo di puesto, di ta hendenan 
integro riba cual pueblo por confia cu nan ta wordo protegi 
y cuida na momento cu nan solicita servicio di e profesion- 
alnan aki. 


Corte di Husticia den mayoria di caso cu a wordo trata, na 
momento cu tin un persona di e sistema hudicial envolvi, e 
casonan aki ta ser considera un acto criminal mas pisa cu 
un ciudadano normal haci esaki. 


Esaki t’e caso den henter Reino Hulandes ya cu esunnan cu 
ta forma parti di e sistema hudicial aki, cu tin cu percura pa 
tur persona su derecho ta sigura y protegi pero na momento 
tin un solo individuo cu a desvia di e exigencia y reglanan 
aki, e caso ta bira algo mucho mas delicado y serio. 


Sinembargo esaki no ta conta solamente p’e sistema hudi- 
cial pero tambe den e sector medico, e sector educacional, 
den deporta y asina por sigui mustra mas ehempel pero 
sin duda tambe den e sector di duna servicio di masashi na 
clientenan. 


Den cierto forma esaki tambe ta cay den e sector medico ya 
cu un fisioterapista ta rekeri di tin cierto educacion medico 
y un bon profesional sin duda tin cu sigui cursonan caminda 
parti di e preparacion aki, ta encera ayudo profesional y 
tambe bon trato y proteccion di e cliente. 


Aruba a conoce dos caso den ultimo simannan, caminda 
dos masahista a ricibi nan condena, despues cu nan a viola 
reglanan esencial di duna servicio di masashi na un cliente y 
a bay asina leu na comete acto di abuso sexual cu no tabatin 
hustificacion. 


Den ambos caso e acusadonan a trata di “schuif” parti di 
e culpa di e incidentenan castigabel aki, riba e cliente cu a 
resulta di ta victima di un mentalidad cu no ta sirbi den e 
profesion menciona, ya cu ningun cliente por ta un obheto 
sexual p’e profesional cu tin cu yuda un persona. 


Ta hopi tristo mira con dos homber grandi, ta trata di laba 
nan man den awa di inocencia mientras cu esun cu tin tur 
control durante di dunamento di e tipo di servicio aki, t’e 
profesional na cual e cliente a acudi. 
Un cliente cu aplica pa ricibi servicio menciona, tambe por 


perde control y converti e servicio aki den un otro tipo di 
accion pero ta keda n’esun encarga, esun cu ta duna e 
servicio, pa implementa e reglanan di conducta cu tur hende 
cu ta den e ramo aki, a ser instrui. 


Un cliente cu kier cualkier tipo di atencion fisico of sexual 
durante di un proceso asina, ta bira responsabilidad di e 
masahista pa hala un banda y mustra e cliente cu su peti- 
cion pa algo “otro” no ta aceptabel y e tin cu bisa e cliente 
aki cu su persona lo no sigui dun’e e servicio aki. 


E tin cu solicita e cliente pa bandona e centro of yama un 
otro persona pa tuma esaki over. 


Pero pretende manera un cobarde durante di e investiga- 
cionnan cu a tuma luga cu t’e cliente mes a busca, cu e mes 
a solicita esaki, cu e mester tabata kier ya cu el a haci dife- 
rente zonido, ta argumentonan di un cobarde cu a faya cu 
e victima y awor kier hustifica su debilidad sexual den un 
forma mas baho. 


E masahista cu a viola un dama turista, a scucha Fiscal exigi 
cuater aña di prizon, loke ta na su luga pero ainda e por a 
haya mas ya cu el a abusa di un persona cu no a kere nunca 
cu pa un servicio pa relaha su mes cu el a solicita p’e, a bin 
haya su bida wordo marca p’e abuso aki. 


E otro caso di e masahista local kende siman pasa HOF a 
haya su persona culpabel, cen cierto forma a sali e ganado di 
henter e proceso aki, ya cu loke e tin cu sinta como castigo, 
no ta n’e nivel di loke el a haci cu su clientenan. 


Masahista cu viola integridad di 
su cliente merece castigo pisa 

DESPUES cu RST hunto cu KPA y Landsrecherche bou 
supervision di Ministerio Publico a drenta oficina cu Minister 
Glenbert Croes, a drenta cas di su mayornan y tambe un 
oficina di su ruman Juni Croes, mescos cu nada serio a pasa, 
e mandatario a subi avion rumbo pa Europa sin cu tabatin 
indicacion kico el a bay haci pero si informando cu e lo keda 
na Europa pa dos siman. 


Nunca antes den historia di Reino Hulandes, por a tuma 
nota di un mandatario cu autoridadnan hudicial a drenta su 
oficina y cas di su mayornan den e forma cu esaki a tuma luga 
dos siman pasa, cu e mesun mandatario aki cu Ministerio 
Publico hasta a pone nomber pa su caso cu ta Portulaca, cu 
e ta biaha mescos cu net NADA a pasa. 


Glenbert no tin cu’nes, e ta haci loke cu e kier y hasta e 
ta hinca pais Aruba den situacionnan delicado ya cu e ta 
firmando cantidad di supuesto acuerdonan, sin cu el a haya 
mandato pa haci esaki. 


Minister aki ta riba un “trip” cu hopi ya caba a cuminsa 
considera un tipo di locura insensato mirando cu ningun 
hende, tampoco Gabinete di Ministernan, ta na altura kico e 
ta haciendo y di con e ta haciendo esakinan. 


Pero Glenbert lo sigui haci e cosnan aki te na ora cu su prima, 
Prome Minister Evelyn Wever-Croes permiti esaki, e ta sigui 
te na ora cu Minister di Integridad, Ursell Arends no ta lanta 
para pa pueblo di Aruba y bisa Glenbert, ‘hey ta basta!’ 


Asombroso cu mientras cu e ta figura central di e inves- 
tigacion Portulaca, Glenbert ta biahando rond di Europa, 
reuniendo cu varios compania pa supuestamente logra 
acuerdonan pa Aruba cu lo beneficia tur hende y lo bay haci 
tur hende feliz! 


Ta un sorpresa di otro mundo cu den declaracion na prensa, 
Minister Glenbert a cuminsa papia di e compania Spaño, 
esta REPSOL, e mesun compania cu tabata trahando cu 
Gabinete Mike Eman II den pasado pero cu a wordo cancela 
na momento cu gobierno di MEP-POR-RED a forma gobierno 
na 2017. 


Ex-Minister Mike de Meza e tempo ey tabata trahando cu 
e compania Spaño aki pero mester a stop ora cu Gabinete 
Wever-Croes I a tuma mando di e pais pero awor ta bolbe 
bati na mesun porta di e compania aki, pa nan sigui haci 
loke nan tabata haciendo den pasado. 
Ta mesun Minister aki recientemente a anuncia acuerdo 


concreto cu e compania Mericano, Armstrong Oil & Gas cu 
lo mester a sigui haci e trabou cu Repsol den pasado tabata 
haciendo caba, gastando miyones di dollar den e proceso 
aki. 


Glenbert den pasado a firma un NDA, cu e compania Eagle 
LNG pa a bin inverti na Aruba y asina converti e refineria na 
San Nicolas den un Hydrogen Valley segun e Minister pero 
awor cu e Minister ta na Europa riba otro aventura mas, ata 
awor ta Repsol ta bek na cas y tin mas plan awor caminda 
segun Minister Glenbert Croes, caminda e plan aki lo bira un 
di dos pilar economico pa Aruba. 


Minister Glenbert Croes ta bon na altura cu ehecucion di e 
plannan aki e lo no mira mas como minister ya cu pa ora cu 
e proyectonan aki inicia mes, si nan ta plannan concreto, 
su periodo como Minister a finalisa y cu e investigacion di 
Portulaca dilanti porta, e posibilidad ta grandi cu e lo no 
mira inicio di ehecucion di su soñonan. 


Parlamento awe mas cu nunca tin e deber como represent- 
antenan di pueblo, exigi pa Minister Glenbert Croes bin duna 
claridad na Parlamento y na mes momento aproba un ley 
caminda ta prohibi e persona aki di firma cualkier docu- 
mento cu lo mara pais y pueblo di Aruba, na cualkier obliga- 
cion financiero den futuro. 


Parlamento tin cu actua 


Prohibi Minister Glenbert Croes di sigui firma documentonan 

DEN un evento importante den e 
leynan di matrimonio entre personanan 
di mesun sexo, parlamentario Shailiny 
Tromp-Lee a dicidi di ta ausente atrobe 
durante e ronde crucial di voto. E deci- 
sion aki a genera critica y ta refleha e 
ineficiencia den Parlamento Di Aruba. 
Su ausencia a laga su posicion riba 
e tema aki ambiguo, contribuyendo 
na un frustracion creciente entre e 
ciudadanonan cu ta exigi un represen- 
tacion cla. 


E proyecto di ley proponi finalmente no 
a wordo aproba, marcando un victoria 
temporal p’e oponentenan di matri- 
monio entre personanan di mesun 
sexo. Sinembargo, e ausencia di parla- 
mentarionan den momentonan clave, 
manera esun di Tromp-Lee ta frustra 
e proceso democratico, lagando vota- 
donan duda riba e posicionnan di nan 
representante eligi den temanan clave. 


Mientras cu e resultado directo ta un 
victoria p’esnan cu ta opone e ley, e 
implicacion mas amplio pa democ- 
racia di Aruba ta causa preocupacion. 


E posibilidad p’e ley por wordo aproba 
door di un decision legal na juli ta parce 
un sombra riba e proceso y lo nifica 
un evacion preocupante di e proceso 
parlamentario. 


E debate cu ta tumando luga tocante 
matrimonio entre personanan di mesun 
sexo na Aruba ta refleha e retonan 
cu democracia di e isla ta enfrenta. E 
participacion cla y comprometi di tur 
funcionario eligi ta fundamental pa 
mantene confiansa publico y garan- 


tisa cu e voznan di tur Arubiano ta ser 
scucha y representa. 


E ausencia di parlamentario Tromp-Lee 
den un voto asina crucial ta pone den 
evidencia e necesidad di responsab- 
ilidad y transparencia den e sistema 
parlamentario di Aruba. 
Mientras e isla ta enfrentando e prob- 
lema social compleho, e accionnan 
(of falta di nan) di su lidernan lo sigui 
determina con e futuro di su principio 
democratico lo ta. 


Durante votacion riba matrimonio entre personanan di mesun sexo 


Ausencia di parlamentario Tromp-Lee ta genera critica 

DIAHUEBS 20 di juni 2024, e campeonato di voetbal di mas grandi 
n’e continente Sur Americano, esta Copa America 2024 a ranca sali. E 
aña aki e campeonato ta organisa pa CONMEBOL y CONCACAF cu Merca 
como anfitrion di e weganan, unda 16 team lo competi pa yega n’e 
titulo di Campeon di Copa America 2024. 


SETAR como un di e sponsornan principal di e transmision di Copa 
America 2024 ta invita tur e fanaticonan di voetbal na Aruba pa 
sintonisa Telearuba canal 23 pa sigui tur e weganan y asina apoya bo 
team nacional faborito. Bo kier mira e final di Copa America na Miami? 
SETAR ta hiba’bo. Participa cu Postpaid U y gana un trip pa dos persona, 
incluyendo vuelo, estadia, zakgeld y entrada p’e Final di Copa America 
na Hard Rock Stadium na Miami. 


Con pa participa? Ta un cliente existente di Postpaid U; bira un cliente 
nobo di Postpaid U; of switch over pa un pakete nobo di Postpaid U. 
Ganador lo wordo anuncia dialuna 8 di juli 2024. 


Como nos compania nacional di telecomunicacion, SETAR ta contento 
di por trece e transmision di weganan di Copa America 2024 te den cas 
y negoshi di nos clientenan p’asina por disfruta di e campeonato tan 
gusta. 


DEN marduga di diahuebs 20 di juni 2024, un 
temblor leve di magnitud 3.0 a sacudi lama 
Caribe, aproximadamente 69 kilometer noord- 
west di Oranjestad, Aruba. 
E temblor a tuma luga na 5:11am ora local 
(GMT -5) y tabatin un profundidad modera di 
77 kilometer (48 mi). No tin reportahe cu resi- 
dentenan ta sinti e temblor, otro cu scucha un 
zonido duro manera un truck, cu a dura algun 
seconde . 


E evento sismico aki ta parti di un patrono mas 
amplio di actividad sismico den e region. Desde 
di 2022, Aruba a registra un total di 10 temblor 
cu magnitudnan cu ta varia entre 2,0 y 4,1. 


Mientras cu e temblor reciente aki ta clasifica 
como leve y generalmente no lo causa daño 
significativo, e ta sirbi como un recuerdo di 
actividad sismico den e region di Caribe. 


Disfruta di Copa America cu SETAR 
Temblor leve di magnitud 
3.0 cerca di costa di Aruba 

NA 2017 na momento cu e prome Gabinete di Prome Minister Evelyn Wever 
Croes a tuma mando di e pais, e gobierno di coalicion forma pa MEP-POR-RED 
a sigura pueblo cu nan lo goberna a base di reglanan di integridad. 


Na aña 2021 na momento cu a forma otro gobierno di coalicion forma pa 
MEP-RAIZ, integridad a bira fundeshi di e convenio aki pero casi tres aña 
despues, no a keda ningun indicacion concreto cu Gabinete Wever Croes II 
ta un gobierno integro. 


Es mas, e Minister di Integridad, Ursell Arends, den su maneho general a 
practicamente viola un cantidad di reglanan cu gobernacion integro ta esta- 
blece, aceptando diferente caso di corupcion di Ministernan liga na partido 
MEP. 


Tin e caso di entre otro ex Minister Plenipotenciario, Guillfred Besaril caminda 
nunca e lider di RAIZ a bin dilanti y bisa su partner di coalicion, cu e cos ey 
no por pero a prefera di guli su vision, su soño di ta forma parti di un gobi- 
erno integro, a bay perdi. 


Despues e propio lider di RAIZ a dicidi di entrega keho contra un ex Minister 
di MEP, esta e caso di Chris Romero, sin ningun momento a informa su colega 
di coalicion riba kico e ta bay haci, loke a conduci na persecucion di otro 
ex-Minister mas di MEP kende ta un di e luchadonan grandi di e partido, esta 
Edison Briesen. 
E lider di RAIZ tampoco a haya cu esaki tabata motibo pa retira su sosten 


Caso Portulaca di Glenbert Croes 


Lo por bira e “RAIZ” corupto di Gabinete Wever Croes II 


for di e coalicion aki y hasta a yega asina leu cu 
na 2023, Minister Ursell Arends, kende ta Vice 
Prome Minister den e Gabinete II aki di Evelyn 
Wever-Croes, a dicidi cu permisonan otorga na 
Prome Minister Evelyn Wever-Croes, no tabata 
cuadra cu reglanan existente y el a dicidi di 
entrega keho contra di su Prome Minister. 


Tampoco tabata suficiente p’e retira su sosten 
for di e coalicion aki y Ursell a dicidi cu e funcion 
di Minister den Gabinete Wever Croes II, tabata 
algo cu ta mas importante cu su dignidad. 
El a retira e permiso cu e lider di MEP a duna 
e hotel Embassy Suites pero si a sigui busca 
confrontacion cu inversionistanan di e proyecto 
bunita aki. 


SIN GEVOEL 
E concepto di por hiba un maneho integro na 
bienestar di e pais, a haya un golpi formal dos 
siman pasa, un golpi mortal cu pa hopi lider- 
y politiconan cu ta kere den integridad, ora cu 
personal di RST hunto cu KPA y oficialnan di 
Landsrecherche, a dicidi di drenta no solamente 
den oficina di Minister Glenbert Croes pero 
tambe den e cas di su mayornan na Cumana, 
un oficina di Juni Croes kende ta ruman di e 
Minister di MEP y na un otro localidad na Noord. 


Ministerio Publico a anuncia cu tur e accionnan 
aki tin di haber cu e caso Portulaca caminda 
tur cos ta indica cu Minister Glenbert Croes t’e 
figura principal den henter e proceso aki. For 
di prome cu e accion hudicial aki a tuma luga, 
tabata circulando rumornan cu insistencia cu 
husticia lo bay persigui Minister Glenbert Croes, 
primo di Prome Minister Evelyn Wever-Croes 
y awor ta mustra cu henter e maneho hiba pa 
Glenbert, lo tin “raiz-nan” gespart tur caminda 
y cu esaki lo por yega hasta na stupi di Prome 
Minister Wever-Croes. 


Sinembargo nada di e lider di RAIZ kende ta 
sigui sinti su mes comodo di ta Minister, hasta 
den un Gabinete cu tin asina desaroyonan 
criminal tumando luga loke ta pone cu den 
bista di hopi hende, e lider di RAIZ mescos cu 
su colega Glenbert Croes, a bira “mandatari- 
onan sin gevoel”. 

DIAHUEBS mainta a tuma luga den parlamento di Aruba e reunion pa 
cambio den regulacion di Huurcommisie. Ta trata di un cambio di ley den e 
titulo 7.4 di e Codigo Civil di Aruba (BWA) cu desde 1 september 2021 t’e 
titulo tocante huurrecht. E tarea, podernan y composicion di e huurcom- 
missie ta wordo regula den titulo 7.4.4 BWA (artt. 7:253 e.v.). 
Huurcommissie tin un funcion importante pa eherce como mediador den 
casonan di disputa entre huurder y verhuuder. 


E meta di e cambio di ley nobo ta pa promove e funcionamento y profe- 
sionalisacion di e huurcommissie. Cu e ley nobo, e nominacion di e miem- 
bronan y secretario ta wordo mara na un termino; nombracion no ta pa un 
termino indefini mas. E punto aki den e ley ta pa sigura cu regularmente 
tin “sanger nobo” den e comision di conseho, sin afecta e continuidad 
den e comision. Segun e ley aproba, e presidente, e otro miembronan y e 
secretaria por wordo nomina pa un termino di cuater aña y por ser reno- 


Minister Geoffrey Wever: 


Mehoracion di funcionamento di Huurcommissie awo ancra den ley 


mina pa un solo termino extra di cuater aña. 


Tambe a ancra e rekisitonan pa por bira 
miembro of secretario di huurcommissie den 
e ley, fortificando cu Huurcommissie por keda 
funciona profesionalmente, dirigi pa person- 
anan capacita den nan area di experticio, sea 
experticio huridico of di ingenieria/construc- 
cion. 
E ley ta sigura tambe cu e minister di asun- 
tonan economico, a traves di un LBHAM, tin 
e herment legal pa por dirigi Huurcommissie. 


Prome cu esaki, aunke e minister di asuntonan 
economico ta responsabel pa Huurcomissie, 
huridicamente e tabata limita den con e por 
efectua maneho dentro di e comision. Cu e 
decreto aki nos pais den futuro por establece 
reglanan adicional, manera con e organisacion 
di huurcommissie mester opera y raporta n’e 
minister encarga, y pues tambe na parla- 
mento. 


Tur e pasonan aki 
ta pa 
sigura 
cu 


Huurcommissie ta bira mas accesibel pa 
personanan, pa tin procesonan structura den 
nan luga pa por sigura tambe trato igual di 
tur caso di disputa. Asina Huurcommissie por 
brinda miho servicio y efectua nan trabou cu 
mas diligencia. Minister Wever ta a gradici tur 
esnan cu a yuda traha riba e ley aki pa por 
logra haci esaki posibel, y miembronan di 
Parlamento p’e sosten unanime. 

“Nos a percura pa stabilidad y awor 


nos ta percurando pa prosperidad y pa 
crea espacio financiero pa yuda esnan 


cu tin mas mester di dj’e”. 


DIAHUEBS mainta 20 di juni, durante e Conferencia 
di Prensa di Gobierno di Aruba, Prome Minister 
Evelyn Wever-Croes a elabora riba dos topico 
importante cu t’e indexering pa Fundacionnan y 
areglo di VUT. 


Indexering pa Fundacionnan 
Referiendo 
n’e 
topico 
di 
Indexering 
pa 


Fundacionnan, Prome Minister a indica cu Gobierno 
a yega na un sistema di indexering pa trahado di 
fundacionnan cu ta wordo subsidia pa Gobierno. 
Manera ta conoci tin un acuerdo caba cu emplead- 
onan publico y enseñansa, pero esnan cu ta 
traha na un fundacion subsidia pa Gobierno no ta 
empleadonan publico. 


Desde aña 2016, Gabinete Eman a bin cu e sistema 


Gobierno ta pone 2.8 miyon florin 


disponibel pa indexering pa fundacionnan 


di “output subsidie” p’e fundacionnan, cu consecuencia cu Gobierno no 
tabata tin control mas riba e aspecto di salario di e fundacionnan. Nan 
mes tabata maneha e salario di nan trahadonan. Esaki a trece cu ne, cu na 
momento cu bin un indexering pa empleadonan publico, esaki no tabata 
aplica pa nan. 


Gobierno ta pone 2.8 miyon disponibel 
Mirando e espacio financiero cu tin, Gobierno ta pone 2.8 miyon disponibel 
p’e indexering di trahadonan di fundacionnan. Pa cu esaki, cada fundacion 
mester haci un aplicacion pa bin na remarke pa por haya e suma necesario. 
Cada fundacionnan lo haya un carta di nan minister respectivo p’asina por 
haci nan aplicacion pa cu e suma cu nan tin mester, bou e condicion cu e 
placa mester bay p’e indexering di e trahadonan y no pa algo otro. 


E 2.8 miyon florin lo ta poni den e Presupuesto Supletorio 2024 cu nota di 
cambio, y esaki lo wordo trata otro siman den Parlamento. Esey t’e cambio 
den e Presupuesto 2024 unda ya caba tin e indexering di empleadonan 
publico y enseñansa, e aumento di reparatietoeslag di tur pensionado, y 
di esnan cu ta traha den sector priva cu ta gana menos di 2500fl, y e 
aumento di e uitkering p’e gehandicapten. 


Deber di cada Fundacion 
Prome Minister a indica cu e ayudo di Gobierno aki, ta solamente pa aña 
2024. Entrante 2025 cada fundacion tin e deber pa percura pa tin e fondo 
disponibel pa paga cada trahado, manera ya t’e caso desde 2016. 


Aprobacion Presupuesto Supletorio den Parlamento 
Otro siman Parlamento di Aruba lo trata e Presupuesto Supletorio y e apro- 
bacion di esaki ta hopi importante. Si aproba esaki empleadonan publico 
lo tin nan indexering manera a acorda cu nan. Esaki lo ta 11.7% di cual 
6% ta wordo paga entrante juli 2024, y e adicional 5.7% ta wordo paga 
entrante 1 di januari 2025. 


Aprecio y Reconocimento pa esfuersonan di cada trahado 
Gobierno di Aruba ta reconoce y aprecia e esfuersonan di cada trahado 
durante e temponan dificil unda tawatin un perdida di poder di compra 
considerabel. Actualmente, Gobierno ta trahando duro pa crea espacio 
financiero pa por yuda esnan cu tin mas mester di dj’e. 


“Mi kier recorda tur hende cu si Parlamento aproba e presupuesto suple- 
torio 2024, empleadonan publico, di enseñansa, di fundacionnan, pensio- 
nadonan cu ta haya reparatietoeslag, esnan cu ta haya gehandicapten 
uitkering y trahadonan den sector priva cu ta gana menos di 2500 florin 
pa luna y ta haya reparatietoeslag, tur lo haya nan respectivo aumento 
entrante juli 2024. Mi ta gradici tur esnan cu a yuda nos crea e espacio 
financiero p’asina nos por yuda tur esnan cu tin mas mester di dje”, Prome 
Minister a expresa. 

HORACIO Oduber Hospital ta comparti un bes mas cu comunidad 
di Aruba e cifranan pa loke ta luna di mei 2024. E cifranan aki di 
Hospital ta pa duna indicacion na tur esnan interesa di e servi- 
cionan brinda na pashentnan mensualmente pa nos profesion- 
alnan den cuido medico. 


Na mei a hospitalisa 836 pashent cu ta mas halto cu na luna di 
april (828) y tambe mas halto cu na maart (780). Di e pashentnan 
admiti na HOH, 483 pashent tabata femenino y 241 pashent 
tabata admision planea. E promedio di duracion admiti na HOH 
na luna di mei tabata 4,2 dia. Na mei ocupacion di cama a baha 
pa 83,2% si compara esaki cu luna di april cu tabata 93,7%. A 
haci un total di 622 operacion cu ta mas halto cu na luna di april 
(577) y tambe mas halto cu luna di maart (514). 


Departamento di Emergencia a atende na luna di mei 2792 pashent 
cual ta mas pashent cu na luna di april (2704). Hospital a yama 
bon bini na luna di mei na un total di 46 baby mucha homber y 33 
baby mucha muhe (total 79 baby). Y na mei Bloedbank Aruba a 
ricibi un total di 205 donacion di sanger. 


Un total di 7358 consulta a ser teni na luna di mei cu pashent pa 
specialistanan den servicio di Hospital cual ta 271 consulta mas 
cu na luna di april. Un total di 4822 test a ser haci pa Departamento 
di radiologia y tambe 12614 persona a bishita LABHOH na luna 
di mei cual ta 1351 persona mas cu na luna di april. Y por ultimo 
un total di 825 pashent a regresa nan cas despues di admision na 
HOH durante luna di mei. 


Pa cualkier informacion tocante Hospital por semper acudi na 
nos pagina web www.arubahospital.com of nos pagina di face- 
book y corda cu 24/7 y 365 dia pa aña nos profesionalnan na 
HOH semper t’ey pa bo! 


Cifra mensual di Horacio Oduber Hospital pa luna di mei 2024 
Specialistanan den servicio di HOH 
a mira 7358 pashent na policlinica 

E morto tragico di e dokter di television Britanico Michael Mosley n’e isla 
Griego di Symi na comienso di e luna aki a shock hopi hende. Mosley a 
muri despues di a cana den un calor extremo, marcando un di varios morto 
y desaparicion reciente di turistanan na Grecia den medio di un ola di 
calor severo na comienso di zomer, cu temperatura cu a surpasa 40 Grado 
Celsius (104 grado Fahrenheit). 


Riba diasabra, un turista Hulandes a wordo haya morto n’e isla di Samos. 
E siguiente dia, a descubri e curpa di un turista Mericano na Mathraki, 


Calor extremo relaciona cu desaparicion 


misterioso di turistanan na Grecia 


un isla chikito cerca di Corfu. Albert Calibet, 
un otro Mericano, ta desapareci desde 11 di 
juni despues di a embarca den un caminata 
na Amorgos. Ademas, dos muhe Frances a 
disparce na Sikinos despues di un caminata. 


Autoridadnan ainda ta investigando e causa 
exacto di e mortonan aki, pero ta sospecha cu 
e calor intenso ta un factor significativo. “Tin 
un patron comun”, segun Petros Vassilakis, 
vocero di polis Di Aegean Meridional. “Tur 
hende a sali bay cana den temperatura halto.” 


Cientificonan ta kere cu e incidentenan aki ta 
pone den evidencia e peliger di calor extremo 
riba e curpa y particularmente den e cerebro. 
Calor por causa confusion, daña e habil- 
idad di tuma decision y altera percepcion di 
riesgo. Mientras cambio climatico ta conduci 
na olanan di calor mas largo y mas intenso, 
compronde con nos cerebro ta enfrenta 
temperatura extremo ta bira crucial. 


Damian Bailey, profesor di fisiologia y 
biokimica na Universidad di South Wales, ta 
enfatisa e rol critico di e cerebro den regula- 
cion di temperatura di curpa. E hipotalamo, 
un structura chikito den e cerebro, ta actua 
como e thermostaat di e curpa, manteniendo 
un temperatura interno cerca di 37 grado 
Celsius(98.6 Fahrenheit). Ora e temperatura 
subi, e hipotalamo ta pone e sodo cuminsa 
core y ta dilata e ader di sanger pa fresca e 
curpa. 


Sinembargo, e cerebro ta funciona eficiente- 
mente den un rango di temperatura cortico, y 
hasta desviacion leve por tin efectonan signif- 
icativo. Calor por reduci fluido corporal y 
reduci e fluho di sanger p’e cerebro, afectando 
su funcion. E testnan di Bailey den un camber 
ambiental a mustra un reduccion di 9% pa 
10% den e fluho di sanger p’e cerebro ora 
e temperatura a aumenta di 21 pa 40 Grado 
Celsius (70 pa 104 Fahrenheit). “Esaki ta un 
problema grandi pa un motor cu ta funciona 
na un capacidad halto”, Bailey a bisa. 

We Are 


Join Our Award-Winning Team 


#3 TOP HOTEL IN THE CARIBBEAN 
#21 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BEACH ATTENDANT 


BENEFITS 


ATTRACTIVE SALARIES WITH BONUS OPPORTUNITIES 
5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM, EMPLOYEE DISCOUNTS 


HOST/HOSTESS (AM/PM) 


ROOM ATTENDANT 
HOUSEMAN 


IT SPECIALIST 


CONCIERGE/FRONT DESK AGENT 
FRONT OFFICE SUPERVISOR 


EXECUTIVE CHEF 


HOUSEKEEPING SUPERVISOR 


PRESIDENTE Ruso, Vladimir Putin, y lider di 
Nort Korea, Kim Jong Un, a firma un acuerdo 
di asociacion nobo primintiendo ayudo mutuo 
si un di e dos pais enfrenta un agresion. E 
acuerdo importante aki ta tuma luga na un 
momento cu e dos nacionnan ta enfrentando 
tension creciente cu Occidente. 


Detaye di e acuerdo no a wordo revela, pero ta 
kere cu t’e conexion mas solido entre Moscu y 
Pyongyang desde e Guera Friu. E asociacion, 
anuncia durante e prome bishita di Putin na 
N. Korea den 24 aña, ta inclui compromiso di 
siguridad, comercio, inversion, cooperacion 
cultural y humanitario. 


E momento di e acuerdo aki ta genera preocu- 
pacion den Occidente, specialmente mirando 
un posibel acuerdo di arma den cual N. Korea 
por provee Rusia cu municion pa su guera na 
Ucrania en cambio di asistencia economico y 
tecnologia pa impulsa e programanan nuclear 
y di misil di Kim. 


Despues di su bishita na Nort Korea, Putin 
a biaha pa Vietnam y a reuni cu lidernan 
Vietnamita clave pa reforsa nan asociacion di 
hopi tempo. 


Kim Jong Un a expresa un vinculo profundo 
cu Rusia, referiendo na nan relacion como 
un “amistad ardiente” y e acuerdo como su 
“tratado mas fuerte den historia”. Putin a 
describi e pacto como un “documento revolu- 
cionario” cu e meta pa eleva nan relacion. 


Historicamente, USSR y Nort Korea a firma 
un tratado na 1961 cu a rekeri intervencion 
militar Sovietico si Nort Korea tabata ser 
ataca. E tratado aki a ser reemplasa na aña 
2000 pa un version mas debil, y ainda ta pa 
mira si e acuerdo nobo ta ofrece un compro- 


Rusia y Nort Korea ta forma e asociacion mas fuerte desde Guera Friu 


miso militar similar. 


Durante su bishita, Putin a ser ricibi cu ceremonia grandi, incluyendo un 
parada y un concierto, cu ta enfatisa e importancia di e aliansa renoba. 
Tambe el a intercambia regalonan cu Kim y a bishita un iglesia local, desta- 
cando e liga cultural. 


Na Washington, Secretario di Estado Mericano, Antony Blinken, a bisa cu e 
bishita di Putin ta nifica e desesperacion di Rusia pa fortalece relacionnan 
cu cualkier pais cu por apoya su guera na Ucrania. 


E acuerdo ta encera tambe e construccion di un brug n’e frontera entre 
Rusia y Nort Korea y cooperacion riba tereno di salubridad, educacion 
medico y ciencia. Mientras cu e detaye di cooperacion tecnico-militar ta 
keda vago, e acuerdo sin duda ta marca un cambio strategico p’e dos 
nacionnan mientras nan ta lucha cu enfrentamento cu Occidente. 


16 
Diabierna, 21 Juni 2024 
INTERNACIONAL 
AWEMainta 


E situacion di siguridad n’e centro di recepcion di refugiadonan na Ter Apel 
na Hulanda a yega na un nivel critico, cu personal y peticionarionan di asilo 
enfrentando “risico inaceptabel” di incidentenan violento, segun un advertencia 
emiti riba diahuebs pa inspectornan di Ministerio di Husticia. 


E centro Ter Apel, cu ta sirbi como e punto di entrada inicial pa tur solicitante di 
asilo cu ta yega Hulanda, ta enfrentando problema serio di siguridad. E inspec- 
tornan a enfatisa cu personal di e agencia di recepcion di refugiado y guardia di 
siguridad priva no por garantisa e siguridad di e residentenan mas, mientras cu 
polis local no tin suficiente personal pa duna e apoyo adecuado. 


Den luna di april, e cantidad di arma confisca den e centro a triplifica na 160, 
y tambe a recupera droga y propiedad horta. E centro ta alberga actualmente 


Crisis di siguridad na Centro di Refugiado 
na Ter Apel yegando na un Punto Critico 


varios centenares di hoben di tercer pais sigur cu 
poco posibilidad di asilo, cu ta biba cu famia- y 
individuonan cu ta huy di zona di guera. E mescla 
superpobla y diverso aki a conduci na un ambi- 
ente volatil. 


A pesar di e varios advertencia di e inspectornan 
den e ultimo lunanan, e situacion a empeora. 
Desde december, tabatin ocho cuchiu, y recien 
polis a tira un solicitante di asilo den su pia. E 
centro di recepcion, diseña pa acomoda no mas 
cu 2.000 persona, a surpasa e limite aki hopi 
biaha, loke a obliga COA (Agencia Central pa 
Recepcion di Solicitantenan di Asilo) pa paga 
multa di 1,5 miyon euro n’e municipio local. 


Inspectornan a pidi Minister di Husticia, Dilan 
yesilgöz, y diputado Eric van der Burg pa tuma 
accion inmediato pa trata e crisis creciente. Nan 
a señala cu e personal no tin capacitacion pa 
maneha incidentenan violento, cu ta agrava e 
peliger. 


Van der Burg a lucha pa sigura mas acomodacion 
pa refugiadonan, un reto agrava pa e decision di 
e gobierno nobo pa revoca ley cu ta obliga auto- 
ridadnan local pa provee cas. 


E hefe di polis local, Liesbeth Huyzer, a reconoce 
e gravedad di e situacion, pero a enfatisa cu e ta 
un “problema administrativo y politico”, cu polis 
no mester soluciona su so. 


E advertencia reciente aki ta referi n’e preocu- 
pacion cu a surgi na december ultimo, ora cu e 
inspectornan a informa cu no tabata cumpliendo 
cu e “demanda mas basico den termino di 
hospedahe y cuminda”. Un informe di e depar- 
tamento di salubridad di Groningen tambe a 
enfatisa e mal condicion di bida, incluyendo prob- 
lema di higiena, matras sushi, container y uzo di 
metadona entre algun residente. 


E gobierno entrante, particularmente Marjolein 
Faber, ex senadora di PVV, lo enfrenta e tarea 
urgente di resolve e problemanan critico aki una 
bes cu e huramenta den e cargo. 

SLOVENIA vs SERBIA 


UN di e grupo nan di mas interesante, cual ta grupo C. 
Despues cu cada pais a hunga nan di 2 wega di e prome 
ronde, niun di nan ta logra pasa p’e siguiente ronde y ta 
depende completamente riba nan di 3 wega. 


Ayera Slovenia a enfrenta Serbia. Slovenia a Sali c’un empate 
den nan prome wega contra di Dinamarca mientras Serbia a 
perde contra di Inglatera. Slovenia a score na di 69 minuut y 
a dura ta na di 95 minuut pa Serbia empata e score y asina 
split e puntonan hunto cu Slovenia. 


Den nan ultimo wega Slovenia lo enfrenta Inglatera cual ta 
priminti di bira uno basta dificil ya cu te ainda Inglatera no 
a luci riba veld manera a spera di nan. Di otro banda, Serbia 
lo enfrenta Dinamarca kende lo bay todo por todo pa un 
victoria p’asina logra nan pase pa ronde di 16 mihonan. E 
2 wega nan aki ta programa pa dia 25 juni pa 3or di atardi 


DINAMARCA vs INGLATERA 


E sorpresa di dia. Atrobe un Inglatera cu no ta logrando haya 
nan ritmo. Nan a Sali sigur di lo gana contra di Dinamarca y 


sigura nan pase pa siguiente ronde, pero c’un empate, tur 2 
ekipo ta depende di resultado di nan ultimo wega. 


E capitan di Inglatera, esta Harry Kane ta habri e score 
na di 18 minuut pero ya den e prome tempo, Hjulmand di 
Dinamarca ta empata e wega. E presion awo ta riba e Ingles 
nan, paso e otro 3 paisnan den grupo C no tin nada nada 
di perde. Nan ta demostrando e gana cu nan tin pa gana, e 
gana pa sigui p’e siguiente buelta. Algo cu sigur Inglatera 
ainda no ta refleha. 


SPAÑA vs ITALIA 


E Euro Cup aki tin mas “own goal” cu pinalti te ainda. Un 
record nobo, cu 4, den apenas 14 wega hunga. 


Un Spaña, cu nan wega cu semper nan ta desplega. Dominio 
total, ta yega y crea oportunidad te dilanti porta di e gol, 
pero no ta score. C’un “own goal” te na di 55 minuut, ta 
duna Spaña e 3 puntonan necesario pa pasa pa ronde di 16. 


Italia tampoco ta logra cay den nan ritmo. C’un dominio 
asina pisa di e ekipo contrario ta hacie casi imposibel pa 
bo por traha riba bo wega. Si mester bisa cu nan tabata tin 
varios oportunidad den contra atake pero nan no a maneha 
esaki nan debidamente. 


DEN grupo B, Spaña t’e unico pais cu a segura su pase 
p’e siguiente buelta. E pais cu gana su ultimo wega, lo join 
Spaña den e siguiente buelta. Pa grupo B e ultimo weganan 
lo ta dia 24 juni caminda Albania lo enfrenta Spaña y Italia 
lo enfrenta Croacia. 

Grupo A 


Grupo B 


Grupo C 


14 Juni 2024 


15 Juni 2024 


19 Juni 2024 


19 Juni 2024 


23 Juni 2024 


23 Juni 2024 


15 Juni 2024 


15 Juni 2024 


19 Juni 2024 


20 Juni 2024 


24 Juni 2024 


24 Juni 2024 


16 Juni 2024 


16 Juni 2024 


20 Juni 2024 


20 Juni 2024 


25 Juni 2024 


25 Juni 2024 


Rond di 16 


29 Juni 2024 - Wega 38 - Runner up Grupo A vs Runner up Grupo B 


29 Juni 2024 - Wega 37 Ganado Grupo A vs Runner up Grupo C 


30 Juni 2024 - Wega 40 Ganado Grupo C vs 3de Grupo D/ E/ F 


30 Juni 2024 - Wega 39 Ganado Grupo B vs 3de Grupo A/ D/ E/ F 


1 Juli 2024 - Wega 42 Runner up Grupo D vs Runner up Grupo E 


1 Juli 2024 - Wega 41 Ganado Grupo F vs 3de Grupo A/ B/ C 


2 Juli 2024 - Wega 43 Ganado Group E vs 3de Grupo A/ B/ C/ D 


2 Juli 2024 - Wega 44 Ganado Grupo D vs Runner up Grupo F 


Alemania 
Scotland 


Hungria 
Suisa 


Alemania 
Hungria 


Scotland 
Suisa 


Suisa 
Alemania 


Scotland 
Hungria 


Spaña 
Croacia 


Italia 
Albania 


Croacia 
Albania 


Spaña 
Italia 


Albania 
Spaña 


Croacia 
Italia 


Slovenia 
Dinamarca 


Serbia 
Inglatera 


Slovenia 
Serbia 


Dinamarca 
Inglatera 


Inglatera 
Slovenia 


Dinamarca 
Serbia 


5-1 


1-3 


2-0 


1-1 


3-0 


2-1 


2-2 


1-0 


1-1 


1-1 


1-1 


0-1 

Grupo D 


Grupo E 


Grupo F 


Semi Final 


Final 


16 Juni 2024 


17 Juni 2024 


21 Juni 2024 


21 Juni 2024 


25 Juni 2024 


25 Juni 2024 


17 Juni 2024 


17 Juni 2024 


21 Juni 2024 


22 Juni 2024 


26 Juni 2024 


26 Juni 2024 


18 Juni 2024 


18 Juni 2024 


22 Juni 2024 


22 Juni 2024 


26 Juni 2024 


26 Juni 2024 


9 Juli 2024 - Wega 49 - Ganado Wega 45 vs Ganado Wega 46 


9 Juli 2024 - Wega 50 - Ganado Wega 47 vs Ganado Wega 48 


14 Juli 2024 - Ganado Wega 49 vs Ganado Wega 50 


Kwart Final 


5 Juli 2024 - Wega 45 - Ganado Wega 39 vs Ganado Wega 37 


5 Juli 2024 - Wega 46 - Ganado Wega 41 vs Ganado Wega 42 


6 Juli 2024 - Wega 48 - Ganado Wega 40 vs Ganado Wega 38 


6 Juli 2024 - Wega 47 - Ganado Wega 43 vs Ganado Wega 44 


ia 
d 


Alemania 


ia 


Polonia 
Hulanda 


Austria 
Francia 


Polonia 
Austria 


Hulanda 
Francia 


Hulanda 
Austria 


Francia 
Polonia 


Rumania 
Ucrania 


Belgica 
Slovakia 


Slovakia 
Ucrania 


Belgica 
Rumania 


Slovakia 
Rumania 


Ucrania 
Belgica 


Turkia 
Georgia 


Portugal 
Czech R 


Georgia 
Czech R 


Turkia 
Portugal 


Georgia 
Portugal 


Czech R 
Turkia 


1-2 


0-1 


3-0 


0-1 


3-1 


2-1 

Grupo A 
Grupo B 


Grupo C 
Grupo D 


20 Juni 2024 


21 Juni 2024 


25 Juni 2024 


25 Juni 2024 


29 Juni 2024 


29 Juni 2024 


22 Juni 2024 


22 Juni 2024 


26 Juni 2024 


26 Juni 2024 


30 Juni 2024 


30 Juni 2024 


23 Juni 2024 


23 Juni 2024 


27 Juni 2024 


27 Juni 2024 


1 Juli 2024 


1 Juli 2024 


24 Juni 2024 


24 Juni 2024 


28 Juni 2024 


28 Juni 2024 


2 Juli 2024 


2 Juli 2024 


Argentina 
Canada 


Peru 
Chile 


Chile 
Argentina 


Peru 
Canada 


Argentina 
Peru 


Canada 
Chile 


Mexico 
Jamaica 


Ecuador 
Venezuela 


Venezuela 
Mexico 


Ecuador 
Jamaica 


Mexico 
Ecuador 


Jamaica 
Venezuela 


Merca 
Bolivia 


Uruguay 
Panama 


Panama 
Merca 


Uruguay 
Bolivia 


Merca 
Uruguay 


Bolivia 
Panama 


Brazil 
Costa Rica 


Colombia 
Paraguay 


Paraguay 
Brazil 


Colombia 
Costa Rica 


Brazil 
Colombia 


Costa Rica 
Paraguay 


2-0 

E nobato di Los Angeles Sparks, Cameron Brink, a sufri un 
ruptura di e ligamento di su rudia robes (ACL), e ekipo a 
anuncia riba diabierna. Brink a sufri e lesion durante un wega 
contra Connecticut Sun riba diamars anochi y a somete su 
mes na un evaluacion adicional e siguiente dia. 


E lesion a sosode den e prome kwartaal ora Brink tabata 
core den direccion di e basket. Su rudia a dobla, causando 
cu el a cay di dolor. Su compañeronan di ekipo a yud’e sali 
for di e cancha y e entrenado atletico a hib’e n’e dressing 
room. E incidente desafortuna aki ta marca un reto signifi- 
cativo pa Brink, kende a bira rapidamente un di e talentonan 
nobo mas prometedor di WNBA. 


Brink a comparti su pensamento riba Instagram poco 
despues di e anuncio: “Nunca bo ta kere cu algo asina lo pasa 
cu bo. Y a pesar di tur e trabou duro, tin biaha e ta sosode. 
Esaki ta dificil pa compronde, pero mi sa cu e lo haci mi mas 
fuerte. Mi no ta bay dera mi mes y lo sigui stima e bida aki. 
Basketball no ta defini mi, pero ta algo cu mi ta stima profun- 
damente y lo mi traha tur dia pa mi bolbe acerca dje. No ta 


despedida di basketball, ta solamente un te despues. Mi ta 
semper hopi agradecido pa su pensamento- y oracionnan.” 


Brink a uni cu Sparks como e seleccion general number 2 
den e draft di Stanford, y su presencia a ser sinti tanto paden 
como pafo di e cancha. Den su prome 15 wega, el a logra un 
averahe di 7.5 punto, 5.3 rebote, 1.7 asistencia, 2.3 tapon y 
1.1 robo pa wega. Su prestacion y personalidad atractivo a 
haci’e un di e hungadonan mas popular den e liga. 


Ademas di su carera den WNBA, Brink a keda selecta reci- 
entemente p’e ekipo di basket 3x3 di e ekipo di Merca p’e 
proximo Weganan Olimpico na Paris. E ekipo awor lo mester 
haya un reemplaso prome cu e weganan cuminsa riba 26 di 
juli. 
E perdida di Brink ta un golpi significativo pa Sparks, WNBA 
y e ekipo di Merca. Su contribucion a lanta mas interes den e 
liga, y su ausencia lo ser sinti pa fanatico- y compañeronan 
di ekipo mescos. Mientras cu no ta cla ki dia e lo bolbe riba 
e cancha, desafortunadamente e temporada di nobato di 
Brink a yega su fin tempran. 


Cameron Brink di Los Angeles Sparks 


ta sufri un ruptura di ligamento 

E esgrimista olimpico Frances Ysaora Thibus a keda absolvi 
di tur delito di parti di e Federacion Internacional di Esgrima 
despues di un prueba di doping abnormal, loke ta permiti’e 
competi den e proximo Weganan Olimpico na Paris. Thibus, 
kende a enfrenta un suspension provisional na februari, a 
anuncia su alivio y felicidad den un comunicado riba dialuna. 


Thibus a test positivo p’e substancia anabolico ostarina, 
cu el a argumenta cu tabata resultado di un contaminacion 
accidental di su pareha. E tribunal disciplinario di e feder- 
acion a revisa su caso y a emiti un veredicto na su fabor, 
lantando su suspension. 


“Ta cu mi curason liber cu mi por bolbe riba caminda p’e 
Weganan Olimpico na cas”, Thibus a bisa, expresando su 
alegria di por reanuda su entrenamento y competencia. 


A pesar di e diferente peticionnan, e Federacion Internacional 


di Esgrima no a duna mas confirmacion ni detaye di e deci- 
sion. 
Thibus, un figura prominente den esfera, a representa 
Francia den tres Weganan Olimpico y a sigura un medaya 
di plata p’e ekipo n’e Weganan Olimpico di Tokyo na 2021. 
Tambe el a reclama e titulo di campeon mundial individual 
den florete na 2022. 


“E ultimo lunanan aki tabata teriblemente desafiante y awe 
t’e culminacion di un bataya largo”, Thibus a comparti, refle- 
hando riba e dificultadnan cu el a enfrenta durante e suspen- 
sion y e investigacion. 


Como un di e atletanan principal di Francia, e exoneracion di 
Thibus y su regreso na competencia ta hopi spera, special- 
mente cu e Weganan Olímpico di Paris na horizonte. Su 
dedicacion y resiliencia durante e periodo desafiante aki ta 
enfatisa su compromiso cu su deporte y su pais. 


Esgrimista olimpico Frances Ysaora 
Thibus absolvi di acusacion di doping 

NOVAK Djokovic lo representa Serbia n’e Weganan Olimpico 
na Paris, segun e Comite Olimpico di e pais a confirma. E 
strea di tennis di 37 aña ta ambiciona pa captura su prome 
medaya di oro olimpico a pesar di un operacion reciente di 
rudia. 


Djokovic su participacion tabata incierto despues cu el a 
kibra su meniscus durante su victoria den di cuater rond 
riba Francisco Cerundolo n’e French Open na cuminsamento 
di e luna aki. E lesion a oblig’e pa retira for di su wega di 
kwart final contra Casper Ruud, loke a conduci na un opera- 
cion di rudia exitoso. 


Djokovic a comparti riba rednan social cu e “cirugia a bay 
bon”, pero no a specifica su cronograma di regreso, sola- 
mente afirmando cu e lo traha pa bolbe “mas pronto posibel”. 


Durante su carera ilustre Djokovic a gana un record di 24 
titulo individual di Grand Slam y a logra hopi otro record. 


Sinembargo, un medaya di oro olimpico a keda for di su 
alcance. Den su cuater aparicion olimpico anterior, el a 
sigura un medaya di brons den e Weganan di Beijing 2008 
door di derota e Mericano James Blake. 


E competencia di tennis n’e Weganan Olimpico di Paris lo 
tuma luga na Roland Garros, presentando un desafio unico 
p’e hungadonan den nan transicion bek n’e canchanan di 
klei despues di e temporada di canchanan di yerba. Djokovic 
recientemente a califica e Weganan Olimpico como su “prio- 
ridad” e temporada aki, recordando e honor di carga e 
bandera Serbio n’e Ceremonia di Apertura di e Weganan di 
Londres 2012. 


“Ta parti di e Weganan Olimpico, representa bo pais, ta un 
gran privilegio y honor”, Djokovic a bisa na mei. “Gana un 
medaya di oro of cualkier medaya pa mi pais ta un deseo y 
deseo grandi. E ta un di e prioridad y obhetivo mas grandi p’e 
temporada aki.” 


Hunto cu Djokovic den e ekipo di Serbia lo t’e no. 56 di e 
mundo Dušan Lajović. 


Djokovic lo competi den e weganan Olimpico 


na Paris despues di un operacion di rudia 


24 
Diabierna, 21 Juni 2024 
FARANDULA 
AWEMainta 


Ataniro y Robert Jeand’or cu produccion 
“Yambo Bieu” den ritmo di Son Montuno 


E 
artistanan 
Arubiano 


Ataniro la Leyenda y Robert 
Jeand’or a uni pa produci e 
tema di son montuno “Yambo 
Bieu”. E colaboracion aki, cu 
e legendario Robert Jeand’or, 
ta mustra un combinacion 
bunita di su talentonan. A 
pesar di e problema di salud 
di Jeand’or, su pasion pa 
musica ta keda firme y el a 
participa activamente den e 


proceso di grabacion. E cancion a wordo graba na DH Music 
Factory, mixed pa Diego Henríquez y mastered pa Michael 
Lampe, cu Jeand’or reorganisando e composicion. Tanto 
Ataniro como Jeand’or a co-compone e piesa, uniendo nan 
estilonan musical unico. E cantica ta pa celebra y preserva e 
patrimonio cultural rico di Aruba.“Yambo Bieu” ta disponibel 
riba plataformanan digital y radionan local, reflehando e 
aprecio profundo pa leyendanan bibo di Aruba. E pista ta 
enfatisa e importancia di apoya y balora talento local, reso- 
nando cu henter e comunidad papiando Papiamento. 


Wak e clip na: 
https://youtu.be/IfQf8S3U_Lg?si=pzlGRx9w1FSc7UHy 


E tabata un alivio 


Shakira ta defende letra di su 


colaboracion cu Bizarrap 


SHAKIRA no ta lamenta e 
letra di “Music Session 53” cu 
Bizarrap, a pesar di e contro- 
versia cu el a genera. E cancion, 
cu ta trata su ruptura cu Gerard 
Piqué y su pareha nobo, tabata 
un alivio emocional p’e artista. 
Den un entrevista cu Rolling 
Stone, Shakira a splica cu e 
colaboracion aki a duna e un 
alivio grandi. A pesar di oposicion, hasta di su manager, el 
a nenga di cambia e letra, afirmando cu tabata su manera 
di expresa su dolor. E cancion no solamente a kibra record 
riba plataformanan digital, pero tambe a bira un himno pa 
hopi muhe. Shakira ta preparando pa su tour “las mujeres 
no lloran tour”, cu lo cuminsa na november na Merca. 


Billie Eilish ta kibra record riba Spotify 


cu 100 miyon di oyente pa luna 


E cantante Billie Eilish a 
logra un otro hit den su 
carera door di bira e inter- 
prete mas hoben cu a 
yega 100 miyon di oyente 
mensual riba Spotify, segun 
Billboard. Na su 22 aña, 
Eilish ta agrega e logro aki 
na su carera impresionante 
cu ta inclui un Premio Oscar 
y nuebe Premio Grammy. 
For di su debut na 2016 
hunto cu su ruman Finneas, 
su popularidad a crece 


exponencialmente. 
Jeremy Erlich, director global di musica di Spotify, a destaca 
e crecemento constante di su base di fanatico for di “Ocean 
eyes”. Cu hitnan manera “Bad Guy”,” When the Party’s Over” 
y “Happier Than Ever”, Eilish ta posiciona su mes banda di 
artistanan manera The Weeknd y Taylor Swift. Su prome 
single, “Ocean eyes”, a yega Billboard Hot 100 na 2018 y a 
acumula 42 cancion mas den e lista, cu seis alcansando e 
top 10. 


FARANDULA 


>> 

Don Omar ta anuncia cu el a lanta liber di 
cancer despues di un operacion exitoso 


DON Omar, famoso pa su 
exitonan manera “Salió el sol” 
y “Diva virtual”, a comparti 
e noticia di su diagnostico 
di cancer siman pasa sin 
specifica e tipo. E cantante 
Portoriqueño a informa su 
siguidonan riba Instagram 
cu el a wordo opera exitosa- 
mente y cu e no ta sufri di e 
malesa mas. “Awe mi a lanta 
sin cancer y agradecido”, el a 


skirbi, expresando su gratitud p’e sosten y e bon deseonan 
ricibi. Don Omar a publica un imagen for di hospital y a 
comenta cu su operacion tabata un exito, enfocando awor 
riba su recuperacion. Na januari, William Omar Landrón, 
su nomber real, a cuminsa su tour “Back to Reggaeton” pa 
Merca y Canada, cu lo culmina na Puerto Rico na 2024. No 
ta conoci ainda si lo tin cambio den su tour despues di su 
anuncio di malesa y despues recuperacion. 


Joe Alwyn ta kibra e silencio di su 


ruptura cu Taylor Swift 


E actor Britanico Joe Alwyn a papia 
pa prome biaha tocante su ruptura 
cu e cantante Taylor Swift, cu ken 
el a mantene un relacion di mas 
cu seis aña cu a termina na april 
di 2023. Den un entrevista cu The 
Times, Alwyn, di 33 aña, a confesa 
cu tabata dificil pa surpasa e fin di 
nan relacion. 
“Mi ta spera cu tur hende por 
empatisa cu e dificultadnan cu ta surgi na final di un relacion 
largo y amoroso”, el a bisa. Tambe el a menciona e repercu- 
sion mediatico di su ruptura, afirmando cu ta desafiante pa 
tin un experiencia personal exponi publicamente y deforma 
p’e medionan. 
Ora a puntra Alwyn tocante Swift su album nobo, “The 
Tortured Poets Department”, el a evita un contesta directo. 
Actualmente Swift ta den un relacion cu e strea di NFL, Travis 
Kelce, mientras cu Alwyn ta sinti su mes “afortuna” tanto 
den su bida personal como profesional. 


>> 

Fanaticonan di Shakira ta acusa Karol 


G di plagio pa cancion nobo 


E siguidonan di Shakira ta sigura cu e cancion nobo di Karol 
G, Amargura, ta un plagio di Addicted to You, lansa pa La 
Barranquillera na 2012. Despues di e publicacion di un adel- 
anto di 21 seconde riba TikTok, fanaticonan di Shakira a 
indica e similaridad den e melodia y produccion. “Pakico e 
musica ta duna mi vibes di Addicted to You di Shakira?” un 
usuario a bisa. 
E disputa a lanta speculacion riba un posibel enemistad entre 
e artistanan, exacerba p’e presunto invitacion di Shakira na 
Anuel AA na un evento. A pesar di nan colaboracion exitoso 
riba “TQG”, e cantantenan ta parce di a distancia nan 
caminda riba medionan social. Mientras tanto, e adelanto di 
Karol G ta acumula mas di 600 mil “like” riba tikTok. E fecha 
oficial di lansamento di e cancion no a keda confirma ainda. 


Inside Out 2: 


E pelicula anima competiendo na Oscar 
2024 y su potencial como miho pelicula 


“INSIDE OUT 2” di 
Pixar, dirigi pa Kelsey 
Mann, 
ta 
sigui 
Riley 


(Kensington 
Tallman) 


durante 
su 
adoles- 


cencia, presentando un 
emocion nobo ‘Ansiedad’ 
(Maya 
Hawke) 
hunto 


cu otro emocionnan familiar manera Joy(Amy Poehler). 
A pesar di e criticanan fuerte y un debut nacional di 155 
miyon dollar, e reto ta keda si e por kibra e tendencia di e 
academia pa considera pelicula anima den categoria di miho 
pelicula. Historicamente, solamente tres pelicula di anima- 


cion, “Beauty and The Beast”,”Up” y “Toy Story 3”, a logra 
e hazaña aki. E prome “Inside Out “ a gana e premio pa 
Miho Pelicula Anima, pero a perde den miho pelicula. Cu e 
categoria di 10 Miho Pelicula di e academia, tin speransa cu 
“Inside Out 2” lo uni cu e rangonan. Ademas, e por competi 
den categoria manera Adapted Screenplay, Score, y Visual 
Effects. E exito di Pixar por trece un reconocimento renoba 
p’e peliculanan di animacion na Oscar. 


Boo y pelea n’e concierto di 


Karol G na Amsterdam 


DURANTE su concierto na Amsterdam, parti di e tour 
“Mañana será bonito Europe Summer Tour”, Karol G a wordo 
ge-boo ora el a menciona e presencia di fanaticonan cu e 
bandera di Israel. E comentario aki a genera un ambiente 
tenso y a obliga e cantante pa cambia di tema rapidamente. 
Ademas, e presentacion a keda interumpi pa un pelea entre 
assistentnan den e prome rijnan, loke a conduci Karol G pa 
interveni pa trankilisa animo y siguridad pa separa esnan 
envolvi. A pesar di e incidentenan aki, e Colombiana a sigura 
cu tur hende tabata bon y a sigui cu e show, gradiciendo su 
siguidonan pa nan pasenshi. E concierto, a pesar di e contra- 
tiemponan, tabata un exito, reflehando e exito continuo di 
su album desde 2023. 


>> 

Ashanti y Nelly a casa den secreto y 


ta sperando nan prome yiu 


ASHANTI y Nelly ta casa oficialmente ya pa varios luna. E 
registro publico ta mustra e fecha di matrimonio como 27 
di december 2023, registra na St.Louis, probablemente den 
e estado natal di Nelly. Aunke ainda no tin un ceremonia 
publico, e pareha a haci burla di nan boda recientemente. 
E noticia aki ta sigui e anuncio di Ashanti algun luna pasa di 
su embaraso, den medio di speculacionnan. E no solamente 
a confirma e embaraso, sino tambe su compromiso. Awor ta 
revela cu nan a casa legalmente. 


Post Malone lo lansa un album nobo 


riba 16 di augustus 


POST Malone lo lansa un album nobo riba 16 di augustus. 
E album ta titula F-1 Trillion, manera e artista a anuncia riba 
Instagram. E anuncio di Post Malone tabata cortico, pero 
un potret cu ta acompaña e publicacion ta mustra e título 
di e album riba un billboard grandi na Nashville, e capital 
di musica country di Merca. Esaki lo ta su di seis album, 
despues di Austin, cu a sali na juli di aña pasa. 
No tabatin colaboracion riba Post Malone su album ante- 


rior, pero na mei di e aña aki el a lansa e cancion “I had 
some help” cu artista di country Morgan Wallen. Ta spera 
cu e cancion aki lo ta den e album nobo, cu lo tin un sonido 
ainda mas country cu antes. Tambe tin rumor cu lo tin otro 
artistanan di e genero, manera Blake Shelton y Luke Combs 
figurando den e album. 
Na comienso di e aña aki, Post Malone a aparece den Taylor 
Swift su fortnight. Na Hulanda, e ta mas conoci pa hitnan 
manera “Rockstar”, “Circles” y “Chemical.” 


Kevin Costner ta reacciona riba 


rumornan di e cu Jewel y e 


regreso di ‘Yellowstone’ 


KEVIN Costner recientemente a clarifica rumornan di ta 
saliendo cu cantante Jewel durante un entrevista cu Howard 
Stern. 


Costner a declara: “Jewel y ami ta amigo. Nos no a yega di 
sali. el a enfatisa riba nan amistad, relacionando con spec- 
ulacion a surgi despues di un biahe pa Necker Island di 
Richard Branson, caminda nan a comparti cu Emma Watson 
y otro personanan cu no tabata celebridad . Costner a elogia 
Jewel su inteligencia y bunitesa, pero a insisti: “nos no tin un 
romance y nos no a sali cu otro.” 


Encuanto su serie popular “Yellowstone”, Costner a expresa 
su amor p’e programa, pero a declara cu e lo no bolbe como 
John Dutton a menos cu “e planetanan kier alinia”, referiendo 
n’e necesidad di storianan adecua y un orario di trabou mas 
consistente. 


Costner ta promoviendo “Horizon: an American Saga”, un 
proyecto di varios pelicula cu e ta co-skirbi, co-produci, 
dirigi y ta protagonisa. E prome pelicula lo sali den cine riba 
28 di juni. 

WHATSAPP ta desaroyando un serie di efecto y filter di 
virtual reality cu e lo inclui den un proximo update di e inter- 
face di videocalls, mehorando e experiencia pa hacie mas 
dinamico y interactivo. 


Modernisacion di e interface 
E interface di e videocall di WhatsApp lo ricibi pronto un 
renobacion significativo destina na modernisa su experi- 
encia, Entre e novedadnan, ta inclui un imagen di profiel mas 
grandi y un reproduccion di imagen cu mayor claridad. E 
cambionan aki ta diseña pa ofrece un experiencia di usuario 
mas atractivo y eficiente. 


Efecto y filter nobo 
Compañando e update aki, lo implementa efecto y filter 
nobo di virtual reality, cual ya ta wordo purba den e version 
beta di WhatsApp pa Android (v2.24.13.14) segun e website 
specialisa WABetainfo. Cu e contenido nobo aki, e usuari- 
onan lo por disfruta di viceocalls mas entretenido y visual- 


mente atractivo. Algun di e filter lo tin e capacidad di mehora 
e apariencia di e usuario por ehempel, suavisando e cuero. 


Desaroyo y futuro funcionalidad 
Actualmente, e efecto y filter aki ta den desaroyo y ta spera 
cu nan ta disponibel den e aplicacion cu un proximo update. 
Fuera di esey, proximamente lo ta posibel uza avatar den 
e videocall, lo cual lo imita e gestonan di e usuario y lo 
personalisa e background, ya sea cu un imagen of medi- 
ante e difuminado di ambiente. E funcionalidad adicional ta 
destina na enrikece e experiencia di videocalls, proporcio- 
nando e usuarionan mas opcion pa expresa nan creatividad 
y personalisa nan interaccion. 


Cu e mehoracion aki, WhatsApp ta busca pa mantene na 
vanguardia di e ambiente di comunicacion digital, ofreciendo 
su usuarionan herment innovado cu ta mehora e calidad y 
diversion di e videocall. Keda pendiente p’e futuro updat- 
enan pa disfruta di tur e caracteristicanan nobo aki. 


T E C N O L O G I A 


WhatsApp lo integra efecto y filter 
di virtual reality den su videocall 

ARUBA a perde shete aña na man 
di un gobierno cu a sinta privilegia 
famia y amigo, na luga di inverti den 
continuacion di e transicion pa energia 
renobabel. Esey ta un di e conclusi- 
onnan cu lider di Partido di Pueblo 
Arubano, AVP, mr. Mike Eman a yega 
na dje despues di a lesa e rapport, di e 
investigacion cu TNO a traha riba peti- 
cion di gobierno Hulandes: “De ener- 
gietransitie in Aruba, Curaçao en Sint 
Maarten” 


Eman a comparti su argumentonan cu 
prensa e siman aki pa informa comu- 
nidad di e daño cu e falta di vision a 
causa e futuro di nos pais. E rapport 
ta cuminsa na mustra cu e caminda 
cu Aruba mester cana ta di amplia su 
capacidad di energia renobabel basa 
riba biento y solo. 


Eman ta cita e rapport: “De belangri- 
jkste projecten voor de energietran- 
sitie in Aruba, Curaçao en Sint Maarten 
zijn windenergie en zonne-energiepro- 
jecten. Met uitbreiding van de wind- 
en zonne-energie capaciteit kan op 
de eilanden snel het aandeel fossiele 
brandstoffen voor de elektriciteitspro- 
ductie verlaagd worden.”. 


Cu esaki ta keda cla cu e vision green 
cu Aruba tabata canando tabata esun 
corecto, pero na 2017 Evelyne Wever 
Croes a para tur cos, pasobra supues- 
tamente e direccion di Gabinete Mike 
Eman no tabata corecto. 


E rapport di TNO awor ta bin bisa cu 
ta hustamente e caminda green ey ta 
unda Aruba mester bay. Es decir Aruba 
a perde shete Aruba. 


Minister di Asunto Economico, Energia 
Renobabel y Desaroyo Sostenibel di 
Reino Hulandes, Rob Jetten, a pidi e 
instituto tecnico di research mas impor- 
tante di Hulanda pa haci un investig- 
acion riba tema di energia na Aruba, 
Corsou y St. Maarten, islanan CAS. 
Specificamente, e minister ta interesa 
pa mira con e islanan aki por yega na 
100% di nan energia basa riba capac- 
idad renobabel. 


Otro conclusion principal di e rapport 
cu TNO a entrega na Minister Jetten, ta 
menciona cu e deal cu Gabinete Wever- 
Croes a laga WEB cera pa suministro di 
LNG ta mara Aruba na man cu pia p’e 
siguiente 20 aña a base di e sistema 
‘Take or Pay’. Aruba a wordo mara na 
20 aña cu mester tuma 50% di nos 
necesidad pa capacidad electrico for 
di LNG. Esaki ta haci cu Aruba lo no 
por expande su capacidad di energia 
renobabel mas cu 50%. Si kier bay pa 
mas capacidad toch lo mester paga p’e 
LNG. Esaki ta locual e “take or pay” 
model ta demanda di Aruba. 


E rapport di TNO ta hopi preocupa cu 


esaki. Eman ta cita e rapport riba e 
tema aki tambe: “Verdere verduurza- 
ming van de elektriciteitsproductie in 
Aruba wordt beperkt door een recent 
afgesloten contract voor LNG. Er is 
weinig publiekelijk bekend over de 
leveringsovereenkomst voor LNG. Uit 
interviews hebben we begrepen dat 
er take-or-pay afspraken gemaakt 
zijn voor een hoeveelheid LNG voor 
ongeveer 50% van de elektriciteitspro- 
ductie en dat de overeenkomst een duur 
heeft van 20 jaar. Dat betekent dat er 
tot 2046 of 2047 additionele kosten 
zijn voor het verhogen van het aandeel 
hernieuwbare elektriciteit boven de 
50%, omdat de LNG bij lagere afname 
toch betaald moet worden.” 


Eman ta bisa cu esaki ta hustamente 
locual a cuestiona Gabinete Wever- 
Croes a riba dje y awe “nos ta haya 
rason cu e deal aki ta un carga di 
biyones riba Aruba financieramente y 
ta desastroso p’e direccion di transicion 
pa energia berde cu nos mester cana 
tambe segun TNO”. E ta un maldad 
grandi cu a wordo haci contra futuro 
di nos Pais, mr. Mike Eman ta enfatisa. 


Lider di AVP, mr. Mike Eman: 


Aruba a perde shete aña na 
man di Gabinete Wever-Croes 

DURANTE su bishita na Madrid, Minister di Energia Glenbert 
Croes hunto cu representantenan di RDA, Web, y Utilities 
Aruba, a reuni cu Siemens Energy, cu ta un compania di 
energia mundialmente conoci, pa apoya companianan y 
paisnan den tur loke nan mester pa reduci emision di gas, y 
crea energia mas confiabel, pagabel y sostenibel. Tambe, e 
compania aki ta yuda facilita e proceso di transicion ener- 
getico, produciendo e ekiponan necesario. 


Minister Croes a expresa cu despues di reunionnan cu 
Acciona Energia, Repsol y awor Siemens Energy, e delega- 
cion di Aruba a keda sumamente satisfecho, ilusiona y cu 
e speransa y compromiso cu e ehecucion di e proyectonan 
cu Gobierno ta bay realisa, den cuadro di e transicion ener- 
getico, lo ta un ehempel pa mundo y di gran beneficio pa 
pais Aruba. 


E delegacion di Aruba cu a acompaña Minister Croes, tambe 
tabata presente den tur e reunionnan y a uni hunto den 
e implementacion di e Nacional Energy Policy, pa asina 
logra cumpli cu e metanan pa reduci emision di carbon 
pa 2030/2050. E ehecucion di Eagle LNG, e realisacion di 
e Hydrogen Valley, ful e proceso pa aumenta e parkenan 
solar y e parkenan di molina pa genera electricidad limpi, ta 
pasonan importante pa por logra yega na e meta principal 
di crea un ambiente mas limpi y sano pa nos ciudadanonan 


Unabes realisa tur e proyectonan aki, Aruba lo bira un gran 
ehempel pa otro paisnan na mundo sigui cana e mesun 


pasonan pa crea un ambiente mas sano, pa nos futuro gener- 
acionnan por gosa di un mundo mas limpi y mas saludabel. 


“Gobierno tin e deber pa traha p’esnan cu ta sigui nos. P’esey e 
compromiso pa traha cu companianan grandi manera Siemens 
Energy, ta duna Aruba e credibilidad, den e rumbo cu nos kier 
encamina, sigurando un miho futuro pa nos pais”, Minister Croes 
a expresa. 


Un reunion positivo cu Siemens Energy 


“E ta un honor di por traha cu Siemens Energy, 


den logra e meta di crea un ambiente mas limpi y saludabel pa pais Aruba” 

DIAHUEBS 20 di juni, den e Conferencia di Prensa di 
Gobierno di Aruba Prome Minister Evelyn Wever-Croes a 
elabora riba e topico di VUT y a splica e importancia di esaki. 


Kico ta VUT 
VUT (Vrijwillig Uitdiensttreding) ta un instrumento cu 
Gobierno di Aruba ta aplica ora kier stimula empleadonan 
publico pa tuma e paso pa bay den sector priva of tuma 
retiro cu lo sluit aan na nan pensioen. VUT 2024 ya ta habri 
y por haci e peticion te dia 5 di Augustus 2024. 


Mal maneho financiero na 2014 
E mandatario ta splica cu gastonan di personal di Gobierno 
tawata un reto pa hopi aña. Casualmente den e dianan aki 
yegando fin di juni cuminsando juli bayendo atras 10 aña, 
na aña 2014 t’e dianan cu e KB (Koninklijk Besluit) a wordo 
prepara pa manda Aruba, esaki pa motibo di mal maneho 
financiero den tempo di Gabinete di Mike Eman. Akinan a 
resalta e tempo ey entre otro cu e gastonan di personal hopi 
halto. A base di e KB, despues Aruba a haya e LAft, e CAft y 
asina mes e gastonan e tempo ey no a baha. 


Gastonan di personal a baha 
Contrario por mira cu desde 2017, cu Gabinete Wever-Croes 
a sinta, e gastonan a cuminsa baha. Cantidad di emplead- 
onan publico a baha di 4869 na 2017, pa 4241 na fin di 
2023, indicando un rebaho considerabel. Esaki ta e rebaho 


netto, per saldo, pasobra tin mas persona cu a bin acerca 
den posicionnan “kader”, pero tambe tin mas hende cu a 
bay, pero per saldo por wak cu el a sigui baha. Tambe por 
mira cu e gastonan di personal a baha cu 3% desde cu 
Gabinete Wever-Croes a sinta te presente. Den e Jaarverslag 
2023 di Ministerio di Asuntonan General por mira e grafico 
riba esaki y mas informacion detaya. 


Conseho positivo CAft 
Na e momento aki e gastonan di personal di Gobierno ta bou 
control. Aruba a haya un bon conseho di CAft recientemente 
riba e presupuesto Supletorio 2024, un conseho impresion- 
ante unda ta bisa cu Aruba ta cumpliendo cu e normanan 
y tin e gastonan di personal bou control, pero Gobierno 
mester garantisa cu lo sigui tene e gastonan controla. 


“Esey ta un di e motibonan principal cu Gobierno a bolbe 
habri un VUT pasobra e rebaho di e cantidad di personal tin 
varios motibo, pero esun principal ta door di e VUT”, Prome 
Minister a indica. 


Pa mas informacion riba VUT 2024: 
https://hrportaal.drh.gov.aw/2024/05/31/circulaire- 
openstelling-vut-2024/ 
Palesa e Relato Annual 2023: 
https://issuu.com/gabinetewevercroesaruba/docs/ 
jaarverslag_algemene_zaken_2023 


Como meta principal pa baha gastonan di personal 


A habri VUT pa empleadonan publico 


32 
Diabierna, 21 Juni 2024 
COMUNIDAD 
AWEMainta 


DIAHUEBS mainta, Minister di Husticia y Asuntonan 
Social sr. Rocco Tjon a bishita Stichting Elezier, caminda 
a combersa cu clientenan cu a caba di bin bek di nan 
periodo di rehabilitacion den exterior. Gobierno di Aruba 
tin como compromiso pa sigui inverti den e veld di salud 
mental y adiccion pa asina brinda e cuido necesario na 
tur esnan cu tin mester di esaki. 


Manera ta conoci, e vision ta pa tur hende, cu tin mester 
di cuido y ayudo, por haya esaki na Aruba mes. P’esey e 
añanan cu a pasa, Gobierno di Aruba a y inverti hopi y lo 
sigui inverti pa percura pa e structura ta na luga aki na 
Aruba mes, pa di e forma aki, por trece nos Arubianonan 
bek Aruba. 


Segun Minister Tjon, e ta satisfecho di por wak e alegria 
den e caranan di e personanan cu a bin bek Aruba. Tur 
esaki a wordo haci posibel, danki na henter e veld pa 
loke ta trata GGZ y adiccion, y e trabou grandi cu nan a 
bin ta eherce. 


Actualmente, tin miho facilidadnan na Aruba, tin mas 
ekipo cu por brinda e ayudo aki, y pa e motibo aki, tin 
e colaboracion entre Stichting Eliezer, Stichting Hunto 
y Respaldo, pa di e forma aki e cuido y guia por wordo 
brinda na e clientenan. Alabes, tin un bon “dagpro- 
gramma” hinca den otro, pa e personanan cu ta hospeda 
na Stichting Eliezer. 


Por ultimo, Minister Tjon a duna palabranan di pabien 
y gratitud na henter e veld cu ta haci e paso grandinan 
aki posibel, pa asina eleva e calidad di cuido cu ta wordo 
brinda na clientenan cu tin mester di esaki, pa loke ta 
trata salud mental y adiccion. 


Minister Rocco Tjon: 


A bishita Stichting Eliezer den cuadro di salud mental y adiccion na Aruba 

DIAMARS dia 18 di Juni, TeleAruba a transmiti e di dos 
programa educativo di Trafico Sigur. Panelistanan experto 
a trata topico importante manera uzo corecto di rotonde, e 
importancia di bisti faha di siguridad, inspeccion di vehiculo 
(keuring), y e impacto di alcohol y otro substancianan den 
Trafico. E programa a haya hopi bon sintonia y e publico televi- 
dente a haci hopi pregunta. 


E programa Forum di Trafico Sigur a wordo lansa riba peticion 
di comunidad mes. Pa algun tempo caba, comunidad di Aruba 
ta pidi pa programa di TV cu contenido educativo pa yuda nos 
comunidad core na un manera sigur y responsabel. Durante e 
programacion, Sra. Liliana Rasmijn di KPA a duna un tremendo 
splicacion di con pa core adecuadamente den diferente rotonde 
mirando cu no tur rotonde na Aruba ta mescos y ta trece confu- 
sion entre usuarionan. 


Sr. Francis Quandt di DTI a enfatisa pakico mester bisti faha 
di siguridad y a presenta algun casonan di accident caminda 
tanto e automobilista como pasaheronan no tabata tin un faha 
di siguridad bisti. 


Comportacion tambe ta hunga un rol crucial den mantene sigur- 
idad riba caminda. Den e ultimo añanan nos a nota un aumento 
di accidentenan dor di core bao di influencia di alcohol, di cual 
algun hasta a resulta fatal. Mas cu educa, un di e meta prin- 
cipal di e programa ta pa conscientisa e comunidad riba e 
peliger di core bao influencia di alcohol, droga y te hasta cierto 
remedinan legal. Doctor Cesar Perez a duna un splicacion di e 
efecto di alcohol y con e ta disminui bo habilidad pa core auto. 
Representante di FADA, Rulienne Arends, a conta un poco mas 
di nan iniciativa di conscientisacion di alcohol cu ta dirigi na tur 
edad y nan programa di motivacion pa muchanan di entre 14 y 
24 aña cu actualmente ta den e fase di experimenta cu alcohol. 


Oficier van Justitie Sr. Patrick van der Biezen tabata presente cu 
informacion y splicacion tocante boetnan pa infraccion di ley di 
trafico y boetnan como tambe castigonan cu ta wordo aplica pa 
diferente tipo di accidentenan ora cu alcohol ta hunga un rol. 


Si bo no a logra mira e programa, sintonisa TeleAruba na Canal 
13 pa mira un ripiticion di e programa awe diabierna 9:00PM. 


Cada programa ta trata varios topico basa riba preguntanan 
di comunidad y expertonan ta duna contestanan durante e 
programacion. Si abo tin algun pregunta of comentario cu bo 
kier mira wordo trata den un proximo programa, por manda 
nan via email na info@traficosigur.aw of yena e formulario di 
contacto via website www.traficosigur.aw 


Ripiticion Diabierna 9:00PM na Canal 13 


Programa Forum - Trafico Sigur tabata Hopi Educativo 

MINISTER di Cultura, Xiomara Maduro, a 
cuminsa cu e bishitanan escolar pa asina comb- 
ersa cu nos muchanan di e fiesta di cosecha, e 
celebracion di Dia di San Juan - Dera Gay. 


E mandatario su prome bishita tabata na Colegio 
San Hose unda cu el a bishita klas 1 y 2 di dicho 
scol pa asina combersa cu e muchanan riba kico 
e celebracion di Dia di San Juan - Dera Gay ta 
encera, poniendo enfasis riba e fiesta di cosecha 
aki cu ta wordo celebra dia 24 di juni proximo. 


Durante su charla, Minister Maduro a pone 
enfasis riba componente cu ta forma parti di e 
celebracion aki manera por ehempel e maishi, 
cunukero, musica, candela, calbas y cosecha. 
Atraves di visualisacion, e mandatario a conta 
e storia di e celebracion di Dia di San Juan pa 
asina e muchanan por keda corda locual ta nos 
tradicion. 


Minister Maduro ta gradici directora, staff y 
demas docentenan pa e recepcion y ta desea 
nan di antemano un bunita celebracion di Dia di 
San Juan - Dera Gay. Cultura bo tin cu bib’e y cu 
bo participacion bo ta engrandec’e. 


En conexion cu celebracion di San Juan - Dera Gay 


Minister Maduro di Cultura a bishita Colegio San Hose 

Q-JAELLY a wordo diagnostica cu e condi- 
cion di Charcot Marie Tooth Tipo 2 cual ta un 
enfermedad unda e spiernan ta degenera y 
poco poco lo stop di funciona y p’esey mes 
famia ta buscando un miho opcion pa un 
miho calidad di bida na Hulanda. 


P’e motibo aki tambe ta organisando un 
evento den Club Primavera for di 10or di 
mainta te cu 7or di anochi. 


Lo tin snackbox, cakebox, pan dushi, kroket, 
pastechi, y parti merdia lo tin pan cu hotdog, 
pan cu hamburger, aros con pollo, sopi carni, 
sopi galiña, y mas cos pa saboria.Un Bar 
bon surti y tambe lo tin collect box na Club 
Primavera. Candidatanan di Miss Teen tambe 
lo ta riba caminda p’asina tambe colecta riba 
caminda. 


Si bo persona ta desea di aporta financiera- 
mente of cu un snack/cuminda of cos dushi 
please whatsapp na 5616151 pa mas infor- 
macion. Amigonan comerciante cu ta desea 
di donate producto tambe ta mas cu bon bini 


Ban yuda e famia aki cu e fondonan nece- 
sario p’asina nan por establece nan mes na 
Hulanda pa un miho calidad di bida. Ban uni 
hunto p’e bunita causa aki. 


DIRECTOR di Gabinete di Minister Plenipotenciario mr. Joselin Croes 
tabata na un recepcion di despedida p’e embahadora di India na Hulanda 
Reenat Sandhu. C 


omo aprecio p’e bon relacion entre e embahada di India na Hulanda 
y Gabinete di Minister Plenipotenciario y principalmente cu embaha- 
dora Sandhu, Joselin Croes a haci entrega di un regalo den nomber di 
Minister Plenipotenciario mr. Ady Thijsen y Gobierno di Aruba. 


Tambe entre e invitadonan tabata t’ey e Minister Plenipotenciario di Sint 
Maarten Patrice Gumbs. 


Cu su despedida di e puesto na Hulanda, Embahadora Sandhu tambe lo 
bandona e cuerpo diplomatico di India y lo baha cu pensioen. 


Potretnan cortesia Arubahuis 


Diadomingo 30 di juni 


Fundraising Event 
pa un criatura di 4 
aña yama Q Jaelly 


Joselin Croes na recepcion di 


despedida pa embahadora di India 

RECIENTEMENTE, un grupo di cabesantenan 
di SKOA a completa exitosamente e entre- 
namento di “Guia Planifica pa Maestro”. E meta 
di e entrenamento aki ta pa ekipa nos cabesan- 
tenan cu e herment y habilidad necesario pa 
guia nos maestronan di nan scol riba e tereno 
pedagogico didactico. 


E entrenamento di Guia Planifica pa Maestro 
tabata di tres dia intensivo. Pa completa esaki, 
cabesante mester a bay den practica na scol 
caminda nan a guia un di nan maestronan a base 
di e pasonan di entrenamento di guia planifica. 
E cabesante mester a sinta hunto cu su maestro 
pa asina hunto formula metanan y actividadnan 
cu e maestro lo mester cumpli pa asina por yega 
na realisa e metanan cu a wordo stipula. 


Durante e entrenamento aki, cabesantenan a 
haya hopi informacion y contenido importante y 
un di e aspectonan aki ta pa reconoce nan “rol” 
como cabesante. Cu e entrenamento aki, nos a 
enfatisa cu nos cabesantenan tin e responsabi- 
lidad pa guia nan maestronan, pero tambe fungi 
como e vigilante pa e calidad di enseñansa cu ta 
wordo ofrece na nan scol. 


Alabes, como parti di e entrenamento, cabesan- 
tenan a haya e oportunidad pa siña conoce y 
reconoce nan mes un estilo di liderazgo y tambe 
a enfoca riba reconoce e estilo di siña di nan 
maestronan pa asina nan por guia nan den e 
miho forma. Coaching tambe tabata un parti 
importante di e entrenamento, caminda cabe- 
santenan a haya e tecnica necesario pa hiba 
combersacion cu nan maestronan. Parti di esaki 
tabata pa siña con ta haci pregunta y tambe 
duna y ricibi feedback di otro. 


Tur cabesante cu a completa e entrenamento 
di Guia Planifica pa Maestro a ricibi nan certi- 
ficado. E programa di Guia Planifica pa Maestro 
ta un cu ta wordo ofrece na tur cabesante di 
SKOA y den transcurso di aña lo continua cu 
mas grupo di cabesantenan pa nan tambe por 
cumpli cu e entrenamento importante aki. 


Pa mas informacion tocante SKOA, por bishita 
nos website na www.skoa.aw of yama nos 
directo na (+297) 523 1800 durante orario di 
oficina. 


SKOA cu entrenamento di Guia Planifica pa Maestro 

DIASABRA dia 15 di juni ultimo Robert Thiel a celebra su 
50 aña den farandula na the New Chinese Club. Minister di 
Cultura Xiomara Maduro tabata presente y a haci uzo di e 
oportunidad pa por a duna un reconocemento na Robert 
Thiel. Den su discurso minister a repasa un parti di e trayec- 
toria musical amplio di Robert “Riba Wiel” Thiel. 


Robert Thiel a nace dia 5 Januari 1958 den e humilde bario 
di Paradera y cu su 12 aña el a siña toca cuarta cerca su 
Omo Fernando. Despues e la haya e oportunidad di tuma les 
di musica na Martinus School na Paradera, serca Jufrouw 
Maybeline Arends-Croes cu a caba di yega for di Hulanda. 


E mesun temporada, Robert a haya un vakantie job na Natural 
Bridge y aki ta caminda el a conoce e pianista Jossy Luidens. 
Eynan el a cuminsa siña toca piano ora e tawata trahando. 
Jossy mes tawata siñ’e con pa pone su dedenan riba piano. 
Despues di 1 aña cu e por a domina e piano basta bon, cu 
su 16 aña e tawata toca na Natural Bridge p’e turista-, y 
localnan tur diadomingo. Aki su carera musical como pian- 
ista a cuminsa. 


Cu su 17 aña Robert a haya un chens pa toca cu un banda 
musical cu yama Revolucion Latina, bou direccion di Sr. 
Pedro Quandes y Director Martin Quandus, na unda el a toca 
10 aña cu nan y a graba 2 L.P. na Colombia y un par di 45 
na Aruba. 


Despues el a biaha pa Curaçao pa trabao y eynan el a siña 
toca trompet cerca Papachi Isenia y e dominicano Kilvio 
Fernandez. Robert a forma parti como trompetista pa e 
banda La Tremenda, The Apple, y La Selecion. 


Despues di 5 aña na Curaçao e la bolbe bek Aruba y aki el a 
bin toca piano pa La Nueva Fuerza. Na 1988 Robert a lanta 
su mes un banda na aña 1cu yama Grupo Candela, cu a 
gana Cancion di aña y Banda di aña. 


Na aña 1985 Robert a biaha pa Hulanda pa forma parti di e 
banda Sensacion Latina, hunto cu su ruman chikito Efigenio 
Thiel (q.e.p.d), eynan nan a toca hunto. E ora Robert, Efi y 
Albert Albertsz a dicidi di lanta e banda Los Bravos. 


Na 1989 nan bin Aruba pa toca den Carnaval y a bin residencia 
bek. Despues nan a drenta Hotel pa toca pa e turistanan. 
Na 1992 Robert a cuminsa toca den Restaurant na Talk of 
The Town, na aña 2000 Robert a bay toca na Restaurant 
La Dolce Vita., despues na 2004 a bay toca den Seaport 


Casino. Na aña 2017 Robert a cuminsa toca free lance na 
Cas di famia hunto cu e cantante Nicole Martines-De Kort. 
Ademas Robert a toca na e.o Peanuts Restaurants, Djispie’s 
Place, fiesta di casamento, fiesta di ricibimento, fiesta di 
cumpleaños ….etc. 


Na varios ocasion Robert su cancion a sali cancion di aña 
di varios Top di Cancionnan di Fin di Aña. Nos por corda e 
popular cancion cu nos tur a yega di baila y disfruta den 
fiestanan manera “Duna Bo Un Serenata”, cu te dia di awe 
ta pidi na tur fiesta. 


Na casi final di su discurso Minister Maduro a trece dilanti cu 
pa su persona ta un honor ta presente pa duna un reconoci- 
mento special na nos amigo Robert “Riba Wiel” Thiel pa su 
50 aña den farandula. E reconocimento ta bisa: Gobierno di 
Aruba, Reconocimento na ROBERT THIEL. Danki pa deleita, 
mantene y promove nos herencia musical pa mas di 50 aña. 
Minister di Finansa y Cultura mr. Xiomara J. Maduro Aruba, 
15 di juni 2024. 


Robert a ricibi su reconocimento bao di aplauso di tur esnan 
presente. Minister Maduro a toca tambe e honor pa duna un 
reconocimento na varios musico cu durante e ultimo 50 aña 
a acompaña y sostene Robert Thiel durante su trayectoria 
musical. 
Tabata un bunita celebracion cu a conta cu presentacion di 
varios banda y amigonan musico di Robert, como tambe Mr. 
Saab cu a bini for di Corsou y tambe presentacion di Robert 
Thiel su propio yiu Jeon & Friends. 


Un biaha mas pabien y danki na Robert Thiel y famia. 


Minister Maduro di Cultura ta reconoce Robert Thiel 
pa su trayectoria di 50 aña den farandula di Aruba 

RECETA DI DIA 


AKI bo tin un receta pa prepara Baked Burger Dogs, un 
dushi combinacion di hamburger y hotdog, horna pa mayor 
facilidady sabor. 


Ingrediente: 
500 gram di carni mula 
1 webo 
½ cup di paneermeel 
¼ cup di siboyo raspa fini fini 
1 djente di conoflok corda chikito 
1 telep di salo 
½ telep di peper preto 
1 telep di Dijon Mosterd 
1 telep di Worcestershire sauce 
4 hotdog (di bo preferencia) 
4 slice di keshi cheddar (opcional) 
4 pan di hotdog 
2 cuchara di manteca dirti 
Simiya di sesame (opcional) 


Instruccion: 
1. Preoara e mescla di carni: Prekeinta e forno na 200°C 
(400°F). Den un comchi grandi, mescla e carni mula, webo, 
paneermeel, e siboyo, e conoflok, e salo, e peper, e Dijon 
mosterd y e Worcestershire Sauce. Mansa tur cos bon te ora 
cu e ingredientenan ta bon combina. 


2. Forma e Burger Dogs: Dividi e mescla di carni den 4 
porcion igual. Plat cada porcion den un forma rectangular y 
pone un hotdog den e centro. Si bo ta desea di agrega keshi, 
pone un slice di keshi cheddar riba cada hotdog prome cu 
cubrie cu e carni. 
Pone e carni full rond di e hotdog te ora cu e ta completa- 
mente cubri y seya e randnan. 


3. Horna: Pone e Burger Dogs den un scalchi pa horna fura 
cu papel pergamino. Cu un kwashi di cushina, pinta e Burger 
Dogs cu e manteca dirti. Si bo ta desea sprinkle e simiyanan 
di sesame riba dje. Horna den e forno precalenta durante 
20-25 minuut of te ora cu e carni ta completamente cushina 
y bruin. 


4. Arma e Buger Dogs: Habri e pannan di hotdog y pone 
un Burger Dog den cada un. Bo por agrega e condimento 
y toppings cu bo ta prefera manera ketchup, mayonaise, 
mosterd, siboyo, pickles, lechuga, tomati, etc. 


Sirbi: 
Sirbi e Baked Burger Dogs cayente, compaña pa bo 
garnishnan faborito manera french fries, salada of aros di 
siboyo. 


Disfruta e dushi y original combinacion di hamburger y hot 
dog. 


Baked Burger Dogs 

Fortaleza pa Famia 


Sinceramente, Pastoor Marcel Balootje 


DIOS no ta un Dios di rabia, odio, discusion, discrimina- 
cion, problema, politica, etc. 


Dios su nivel ta mucho mas halto cu cosnan terenal cu 
hende ta bringa pe, pasobra Dios ta Todopoderoso. Dios ta 
halto eleva, e ta Dios riba tur cos, riba tur hende, y riba tur 
pensamento, ta p’esey ora hende no ta respeta, ni tampoco 
reconoce ken ta Dios di berdad, nan lo keda trompica riba 
Su palabra, te n’e momento cu nan reconoce y respeta y 
sabi cu Dios ta riba tur cos. 


Mescos cu si un hende no ta respeta regla di trafico, 
semper e lo keda trompica riba Polis y boet constante, 
asina t’e Palabra di Dios pa hende cu no kier comprende 
cu Dios ta Soberano y cu Dios su palabra ningun hende no 
por cambi’e. 


Y ora hende no ta comprende esey, e lucha ta bira carnal, 
pasobra nan ta pensa cu ta hende ta stroba nan, pero 
locual ta pasando ta cu Dios no ta hala atras for di Su prin- 
cipio. 


Palabra di Dios ta bisa den Isaias 43:10:Boso ta mi testi- 
gonan, Señor ta declara. Y mi sirbido cu Mi a scoge, pa 
boso conoce y kere Mi, y compronde cu ta Ami ta E, 
Prome cu Mi ningun Dios a wordo forma, y lo no tin ningun 
despues di Mi. 
Ami si, Ami mes ta Señor, y no tin otro Salbador fuera di Mi. 


No ta existi Dios chikito pa cada hende, cu cada hende por 
sirbi manera nan kier, esey ta un engaño, no ta existi un 
Dios chikito cu ta acepta, maldad, malicia y inmoralidad, y 
manipulacion. 


E palabra di Dios semper lo keda un piedra di trompica, 
pa tur esnan cu ta kere cu nan ta mas sabi cu Dios, y cu 
Dios no tin nada di bisa, y cu terenalmente ta nan ta dicidi, 
pasobra pensamento contrario n’e palabra di Dios no ta 
yega cielo: 
Farao di Egipto tambe a kere esey, Goliat tambe a kere esey, 
E sacerdotenan di Baal tambe a kere esey, Rey Senaquerib 
di Siria tambe a kere esey, pero Dios a demostra cu E ta 
soberano. 


E palabra di Dios mester bini bek na tur scol, den tur parti 


di nos educacion, pa evita cu den futuro hende sigui haci 
atentado contra e Soberania di Dios, y ora e asunto no bay 
bon, nan ta culpa otro, pero Dios ta capaz di defende Su 
mes, pasobra ta Dios ta defensor di tur esnan cu ta kere 
den dj’E. Dios ta nos refugio, fortaleza y amparo pa tur 
hende, 


Isaias 44:6 ta para skirbi: Asina Señor, e Rey di Israel, y su 
Redentor, e Señor di ehercitonan, ta bisa. Ami t’e prome, y 
Ami t’e ultimo y no tin Dios fuera di Mi. 


1 Juan 5:20 ta para skirbi: Y nos sa cu e Yiu di Dios a bin 
y a duna nos comprondemento, pa nos conoce esun cu ta 
berdadero, y nos ta den esun cu ta berdadero, den Su Yiu 
Hesus Cristo. Esaki t’e Dios berdadero y bida eterno. 


Den Mateo 13:30, 40-43 Hesus ta papia di e separacion 
cu lo mi bini den e ultimo temponan, pasobra E ta bisa cu 
e maishi y e yerba shimaron lo crece hunto y cu na final di 
tempo E lo manda su Angelnan, pa recoge e maishi hunto 
y ward’e den mangashina y mara e yerba shimaron hunto 
p’e wordo kima. 


Ta doloroso pa mira con hende ta separa nan mes for di 
Dios. 


Ta tempo pa tur hende conoce Dios manera mester e ta 

Laga tur loke ta spera mi ta bunita 


Laga tur locual cu mi 


encontra na caminda ta bunita 


Laga tur locual cu mi laga atras keda bunita y 


Laga esakinan termina den tur buniteza. 


Nos ta anuncia fayecimento di: 


Rosiane Lubin 


Mihor conoci como:”Nain” 
*20-04-1945 - †15-06-2024 


Acto di entiero lo wordo anuncia despues 


Lo E seca tur lagrima for di nan wowo, 


I morto lo no existi mas, 


lo no tin nada di rou, nada di yoramento, 


nada di dolor mas 


pasobra tur cos di antes a pasa bai Rev. 21:4 


I awor , ata mi aki para na bo porta Salmo 122 


A bai pa encontra esnan cu a bai su dilanti 


Joseph Wilbert 
Stanley Pourrier 


*11- 09- 1961 – 17- 06- 2024 


Acto di entierro lo wordo anuncia despues 


“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


Nos ta anuncia fayecimento di: 


Marcolina 


Henriquez-Maduro 


Mihor conoci como: “Margo” 


*26-01-1947 - †19-06-2024 


Acto di entiero lo wordo anuncia despues. 


Gradicimento 


Na nomber di famia nan nos kier a gradici cada 
un cu a tuma nan tempo pa a bin dispidi di nos 


ser stima: 


Jefferson Manuel R. Lopes 


Miho conoci como “Jeff” 


Boso muestra di atencion ta di hopi aprecio y 


un gran sosten pa nos. Un danki na un y tur cu a 
yuda entre otro manda carchi, krans, whatsapp, 


email y a hasi yamada nan telefonico. 


Tambe na Aurora Funeral Home pa cu su bon 


servicio y atencion. 


Su bida lo keda inspira nos 


Gradicimento / Invitacion 


Den nomber di famia nos kier a gradici cada un 


cu a tuma nan tempo of di un of otro manera 
a mustra atenshon y sosten durante dianan di 
fayecimiento y entiero di nos defunto stima; 


Louisa Feliciana “Nana” 


Danki pa tur mensahenan via tur medionan di 
comunicacion, tur esnan cu a manda carchi 


of krans y tambe bishita personal, nos ta masha 


agradeci. 


Tur esakinan a sirbi di gran consuelo pa nos. 


Un danki special ta bai na: 


Su Dr. Tjon Kon Sang y tambe Dr. Cayama, 
personal di Trinity Quality Care Services, su 
ayudante “Kuki” cu a cuide tur e tempo, 


y tur persona cu a yuda den cualkier otro forma, 


masha Danki di curazon. 


Danki na Aurora Funeral Home pa e atenshon y 


bon servicio. 


Ta invita pa asisti na 3 Santo Sacrificio di misa 


cual lo tuma lugar riba; 


Diasabra 22 di juni 
Diamars 25 di Juni 
Diahuebs 27 di Juni 


pa 7or anochi, na Misa Santa Filomena na 


Paradera. 


Boso presencia ta keda altamente aprecia. 


“Esnan cu nos a stima no ta laga nos, nan lo 


cana banda di nos tur dia” 


“Señor ta mi wardador, mi’n tin falta di nada. 


Den cunucu di yerba berde e ta ponemi sosega. 


E ta hibami na awa trankil, 
pa mi bolbe haña forsa”. 


Salmo: 23 


Nos ta participa fayecimento di: 


Sra. vda. Bertha 
M. Maduro Thiel 


*11-05-1934 - †20-06-2024 


Acto di despedida lo wordo anuncia despues 


Gradicimento y Invitacion 


Pa medio di esaki famia kier a gradici tur 
esnan cu na un manera of otro a duna nos 


sosten, consuelo y forsa durante e tempo dificil 


cu e fayecimento y entiero di nos defunto 


stima: 


Sra. Juanita Laclé-Kelly 


Boso muestra di atencion ta di hopi aprecio 
y un gran sosten pa nos. Un danki na un y tur 
cu a whatsapp, email y a hasi yamada nan 


telefonico. Un danki na Sra Ida Croes y na Sra. 
Mimi Rosel-Koolman (Radio Bo Guia) pa nan 


bunita oracion pa nos mama Juanita. Un danki 
tambe na diacono Theo Zievinger pa e bunita 


respons. 


Tambe na Aurora Funeral Home pa cu su bon 


servicio y atencion. 


Boso muestra di atenshon tabata un gran 


consuelo pa nos. 


Na mes momento nos ta invita famia, bisiña-, 


amigo- y conocirnan 


pa compaña nos na 3 Santo Sacrificio di Misa 


na misa Birgen di Fatima na Dakota; 


diasabra 22 di juni pa 7 pm, diadomingo 23 di 


juni pa 6 pm y diamars 25 di juni pa 8 am. 


Boso presencia ta altamente aprecia. 


“Señor ta mi wardador, mi’n tin falta di nada 


Den cunucu di yerba berde e 


ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


Cu dolor na nos curason, 


Nos ta participa fayecimento di nos ser 


stima: 


Gloria Maria Nedd-Lesire 


*31-10-1951 - †19-06-2024 


Acto di entiero lo wordo anuncia despues. 

Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


Cu inmenso dolor y tristesa na nos curazon, pero 
conforme cu e boluntad di Dios, nos ta anuncia e 
fayecimento inesperadamente di nos casa, mama, 


wela, ruman y tanta. 


Bera Soledad 


Quandt Quandt 


Mihor conoci como Sole 


*26-05-1961 †14-06-2024 


Majornan: 
† Maria A. Quandt y † Dionisio A. Rincones 


Esposo: 
Pedro Luis “Peyo” Quandt 


Jiunan: 
†Luis Alberto Quandt 
Nazary Quandt y jiu 
Franchesco Quandt y Nurienne Holsman y famia 


Nietonan: 
J’Dion y J’Lyon Quandt y mama Anette Peterson 
Romaissa Quandt y mama Salima Boumadfaa 
Jaheal Quandt 
Aleny Quandt 


Rumannan: 
Maria Theresa Quandt y famia 
Junior Quandt y Sabrine Montesant y famia 
Liliana Quandt y JJ Tromp y famia 
Rina y Elpidio Mejia y famia 


Subrinonan: 
Lusadelle Ibarra y famia 
Charles Ibarra y famia 
Junenaica Ibarra y famia 
Saul Ibarra y famia 
Krishna Mejia 
Jeshua Mejia y Tiana Tromp 


Tanta y omonan: 
†Alicio Quandt y famia 
†Federico Quandt y famia 
†Johens y Fanny Quandt y famia 
Victor Quandt y famia 
Ina Croes y famia 
Francisco Rincones y famia 
†sidro Rincones y famia 
†Luis Rincones y famia 
Eric Rincones y famia 
†Rosario Rincones y famia 
Erica Rincones y famia 


Primonan: Dino, Alexander, Carlos, Lawrence, 
Shannon, Romar,Edward, Francis, Mary, 
Sandra,Sharon, Luigi, Junior, Omaira, Everick, Elwin, 
Edmar, Linda, Miloushka, Rogene,*Guillermo, Ashron 


Comer y compernan: 
Mayra Aparicio y famia, Jaime Mejia y famia, 
Myladis Quandt y famia, Bito Vrolijk y famia, Camala 
Peterson y famia, Karel Castro y famia, Victoria 
Sevinger, Carina Fingal 


Su bon amigonan: Benny Sevinger y famia, Richard 
Bargues y famia, Gerald y Mireille Franca y famia, 
Magda Steenen y famia, Leo Lopez, Rosa Perez y 
famia 


Y demas famia, prima, primo, amiga amigo, iha, 
bisiña y conocirnan cu ta muchu hopi pa menciona 


Oportunidad pa condolencia lo ta Diahuebs di 7 pa 
9 na avenida alo tromp 52 


Ta invita pa acto di entierro cual lo tuma lugar 
Diabierna 21 di Juni 2024, na misa Pro Cathedral San 
Fransisco De Asis na Playa di 2.00pm pa 4.00pm y 
despues lo sali bai pa santana catholico na Playa. 


Di berdad, berdad, mi ta bisa boso, esun cu tende 


mi palabra y kere esun cu a manda mi, tin bida 
eterno, y no ta bin pa huicio, ma a pasa for di 


morto pa bida. Juan 5:24. 


Cu inmenso dolor na nos curason a bay sosega 
nos dilanti den reino di dios nos mama, abuela, 


bisabuela, tatarabuela 


Sra, Maria 


Geerman Henricus 


Na e bunita edad di 98 aña 


Miho conoci como Nini of Dudu 


*21-11-1925 - †18-06-2024 


Su casa: †Pedro Everon Henricus 


Su yuinan: Juanita Henricus Y Fam 
Carin Rodriquez Y †Juan Rodriquez Y Fam 
Irma Henricus Y Fam 
Cristina Y Tico De Mey Y Fam 
Rafael Henricus Y Mena Na Hulanda 
Rufino Y Thea Henricus Y Fam Na Hulanda 
Oscar (Robby) Henricus Y Famia 


Cu a stima manera yiunan: 
Raymond (Otty) Ras 
Wendy Koolman 
Patrick Henricus 
Kimberly Werleman 


Nietonan: 
Valentino (Vale) Y Paola Ras Y Fam 
Raymond (Otty) Y Suzette Ras Y Fam 
Anthony Ras Y Fam 
† Gilbert (Bechi) De Mey 
†Edgar (Galacha) Ras 
Alexander (Eky) De Mey 
Giovanny Henricus Y Fam Na Hulanda 
Johnmarc Henricus Y Fam Na Hulanda 
Angelo Henricus Y Fam Na Hulanda 
Patrick Henricus Na Hulanda 
Roberto Henricus Y Fam 


Nietanan: 
Wendy Koolman Y Xiomara Gomez 
Lisette Y Cesar Revilla Ras Y Fam 
Jacqueline Rodriquez Y Tico Y Fam Na Hulanda 
Julisa (Lila) Rodriquez Y Fam 
Roxanne (Chana) Henricus Y Fam 
Angelice De Mey Y Fam 
Alicia Y Casa Na Hulanda Y Fam 
Janine Henricus Y Fam 


Bisanieto y bisanieta nan tataranieto y tataranieta 
nan mucho hopi pa menciona 


Su rumannan: 
†Reinilla Y †Boei Leon 
†Adriana Y †Porfillio V/Der Biezen 
†Brigida Y †Jacobo 
†Ana Geeerman 
†Daniel Geerman 
†Johan Geerman 
Florita Y †Dabian Kelly Fam 


Subrino y sobrinanan, prima y primonan, comer y 
compernan, ihanan 


Demas famia: Geerman, Henricus, Rodriquez, 
Demey, V/Der Biezen, Leon, Ras, Kelly, Dirksz, 
Werleman, Carasquerro, Innocencia, Croes, 
Angela, Koolman, Tromp, Falcones. 


Ex companera(o) nan di Kibrahacha 


Acto di entiero y condolencia lo tuma luga dia: 
Diasabra 22 di juni 2024 na aurora Funeral Home 
orario di 11am y pa 1:00pm nos lo ta saliendo 
pa misa Inmaculada Concepcion Santa Cruz 
di 2:00pm pa 4:00 pm y despues lo sali bay pa 
Santana Catholica Santa Maria na Santa Cruz. 


Disculpa nos si den nos dolor y tristeza nos por a 
lubida algun famia, amistad of conocir. 


Lagrima y flornan por seca, su recuerdonan y tur 
loke el a haci y significa pa nos, lo keda graba 


pa semper den nos mente y curason. 


“Cerca Dios mi alma ta na paz, ta di DJ’E mi 


salbacion ta bin” 


Salmo 62:1 


Cu dolor na nos curason, nos ta participa 


fayecimento di nos ser stima: 


Sr. vdo. 


Melecio Briesen 


Cariñosamente yama “Ale of Papa Grandi” 


*21-11-1933 - †16-06-2024 


Su casa: 
†Ana Maria Briesen Heronimo 


Yiunan: 
Lodrico (Ludi) y Evalyn y famia 
Edwin (Tico) y Miriam y famia 


Yiunan di Criansa: 
†Jossy y Lourdes 
Amanda y Benito 
Doortje y Dino 


Nietonan: 
Jack y Nathalie 
Joanda y Lenny y famia 
Joally y famia 
Jorrick y famia 
Jolaine 
Joselito y yuinan 
Marina y yuinan 
†Frenky y yiu 
Josmar y yuinan 
Jose y yuinan 
Jermain 
Jaimir 
Andre y Nancy y famia 
Andreina y Marvin y famia 
Jasmila y Edward y famia 
Francis y Danilka 


Su ayudante principal: 
Julia Yanet Parada 


Co-ayudante y asistente: 
Jasmila Heronimo, Jay Heronimo, Luz Merry 
Echaverria, Betty, Cathy Moncayo, Jacky 
Rosso, Martha Ramirez, Natalia Penagos, Selly 
Werleman Everon. 


Swa: Cornes Maduro 


Subrinonan: Ronny, Siegfried y Benky 


Tur primo y primanan, amigo(a) y bisinjanan, 
ihanan, conocirnan y demas famia Heronimo, 
Briesen, Briezen, Croes, Krosendijk, Growell, 
Henriquez, Tromp, Everon, Gamarra, Dania, 
Kock, Geerman, Ras, Gomez, Loopstok, Dirksz, 
Boekhoudt, Feliciano, Erasmus, Maduro y 
Pereira. 


Oportunidad pa condolencia lo ta Diabierna 
21 di Juni 2024 di 7.00 pa 9.00 pm na Aurora 
Funeral Home. 


Acto di entiero lo ta Diasabra 22 di Juni 2024 
di 2.00 pa 4.00 pm na Aurora Funeral Home. 
Cremashon lo tuma lugar den seno familiar. 


Disculpa nos si den nos tristesa nos por a 
lubida algun familiar, amigo of conocir. 


